CELEX: 52011PC0812
Language: lt
Date: 2011-11-30
Title: Pasiūlymas TARYBOS REGLAMENTAS dėl Europos atominės energijos bendrijos mokslinių tyrimų ir mokymo programos (2014–2018 m.), kuria papildoma bendroji mokslinių tyrimų ir inovacijų programa „Horizontas 2020“

|
			
		
		
		52011PC0812
		
			Pasiūlymas TARYBOS REGLAMENTAS dėl Europos atominės energijos bendrijos mokslinių tyrimų ir mokymo programos (2014–2018 m.), kuria papildoma bendroji mokslinių tyrimų ir inovacijų programa „Horizontas 2020“ /* KOM/2011/0812 galutinis - 2011/0400 (NLE) */
			
				
		
		
			
			   	AIŠKINAMASIS MEMORANDUMAS
1.                      
PASIŪLYMO APLINKYBĖS
Siūloma Euratomo mokslinių
tyrimų ir mokymo programa (2014–2018 m.) (toliau – Euratomo programa)
susijusi su mokslinių tyrimų veikla, vykdoma branduolinės
energijos (branduolių sintezės ir dalijimosi) ir radiacinės
saugos srityje. Šis pasiūlymas yra sudėtinė bendrosios
mokslinių tyrimų ir inovacijų programos „Horizontas 2020“ dalis.
Jame nurodomas bendrasis tiesioginių ir netiesioginių veiksmų
biudžetas, nustatomi mokslinių tyrimų ir plėtros tikslai bei
pateikiamos jų rėmimo priemonės. 
Šis pasiūlymas – tai vienas reglamentas,
apimantis visus svarbius minėtų sričių mokslinių
tyrimo įgyvendinimo aspektus. Jame nustatomi moksliniai ir technologiniai
tikslai bei tinkamos mokslinių tyrimų organizacijų, universitetų
ir pramonės dalyvavimo taisyklės. Jis bus taikomas branduolių
sintezės energijos mokslinių tyrimų ir plėtros programai,
branduolių dalijimosi ir radiacinės saugos mokslinių tyrimų
veiklai bei JRC tiesioginiams veiksmams branduolinio saugumo ir saugos srityje.
Todėl šis pasiūlymas padės
užtikrinti, kad 2014–2018 m. būtų tęsiama Sąjungos
finansuojama branduolinio mokslo ir technologijų srities mokslinių
tyrimų ir mokymo veikla. Taip bus išlaikytas programų, pagal kurias
šiuo metu aktyviau vykdoma ir koordinuojama veikla valstybėse narėse,
veiksmingumas ir efektyvumas bei užtikrinta kuo didžiausia Sąjungos
pridėtinė vertė. 
Dėl minėtų prioritetų
įgyvendinimo rėmimo 2014–2018 m. Euratomo programa padės
siekti bendrojoje mokslinių tyrimų ir inovacijų programoje
„Horizontas 2020“ nustatytų trijų strateginių tikslų, kurie
yra: pažangus mokslas, pramonės pirmavimas ir visuomenės
uždaviniai. . Bus užtikrinti tinkami Euratomo programos ryšiai ir
sąveika su bendrąja programa „Horizontas 2020“.
Siūloma
Euratomo programa yra aiškiai susijusi su strategijos „Europa 2020“ ir
strategijos „Energija 2020“ tikslais. Programa padės įgyvendinti
pavyzdinę iniciatyvą „Inovacijų Sąjunga“: bus remiami ikiprekybiniai
ir politikos formavimui būtini moksliniai tyrimai bei sudaromos palankios
technologijų perdavimo iš akademinės aplinkos pramonei sąlygos.
Įgyvendinant visų rūšių Euratomo programos veiklą daug
dėmesio bus skiriama mokymui, didinamas branduolinės pramonės
konkurencingumas ir kuriamas naujas pažangiųjų technologijų
pramonės (visų pirma branduolių sintezės) sektorius – taip
bus skatinamas augimas ir naujų darbo vietų kūrimas
įvairiose srityse. 
Pagal Euratomo sutartį branduolinių
mokslinių tyrimų programos negali trukti ilgiau kaip 5 metus[1]. Todėl siūlomas
teisės aktas baigs galioti 2018 m. pabaigoje. 
ITER projektui skirtas atskiras sprendimas,
nes šis projektas bus finansuojamas ne pagal daugiametę finansinę
programą, kaip numatyta Komunikate „Strategijos „Europa 2020“ biudžetas“
(2011 m. birželio 29 d. COM(2011) 500).  
2014–2018 m. Euratomo programa
įgyvendinama kaip vienas reglamentas, kuriame nustatomos visos nuostatos,
būtinos branduolinių mokslinių tyrimų veiklai vykdyti. Ši
nauja koncepcija radikaliai skiriasi nuo taikytosios ankstesniais programavimo
laikotarpiais, kuriais šio reglamento turinys būdavo išdėstomas
keturiuose skirtinguose įstatymo galią turinčiuose teisės
aktuose (trijuose sprendimuose – dėl bendrosios programos, netiesioginiams
veiksmams skirtos specialiosios programos ir JRC tiesioginiams veiksmams skirtos
specialiosios programos –   ir reglamente, kuriuo nustatomos įmonių,
mokslinių tyrimų centrų ir universitetų dalyvavimo ir
mokslinių tyrimų rezultatų sklaidos taisyklės).
Reglamente taip pat atsižvelgta į
supaprastinimo tikslą: jame daroma nuoroda į tokį patį
dalyvių garantijų fondą kaip ir bendrojoje programoje
„Horizontas 2020“. 
Be to, 2014–2018 m. Euratomo programoje
iš esmės supaprastinamos finansavimo taisyklės, siūloma
persvarstyta kontrolės strategija ir taip padedama siekti supaprastinimo
bendrojo tikslo.
2.                      
KONSULTACIJŲ SU SUINTERESUOTOSIOMIS
ŠALIMIS REZULTATAI IR POVEIKIO VERTINIMAS
Rengiant Euratomo programos
pasiūlymą visapusiškai atsižvelgta į atsakymus, gautus per
plataus masto viešas konsultacijas, kurios buvo grindžiamos Žaliąja knyga
„Iššūkius paversti galimybėmis. Bendros strateginės ES
mokslinių tyrimų ir inovacijų finansavimo programos
kūrimas“[2]..
Buvo surengtos papildomos konsultacijos, siekiant aptarti energetikos
iššūkius būsimoje mokslinių tyrimų programoje su
vyriausybių atstovais ir įvairiomis suinteresuotosiomis šalimis
(įmonėmis, akademinės bendruomenės atstovais ir pilietine
visuomene): branduolinius ir su branduoline sritimi nesusijusius klausimus.
Komisija taip pat atsižvelgė į diskusijų Taryboje, Europos
Parlamente ir Europos ekonomikos ir socialiniame komitete dėl
2012–2013 m. Euratomo bendrosios programos pasiūlymo rezultatus. 
Pasiūlymas taip pat grindžiamas išsamiu
poveikio vertinimu, konsultacijų su suinteresuotosiomis šalimis
rezultatais ir vidaus bei išorės vertinimais. Atlikus vertinimą
nustatyta, kad branduolinės saugos ir prastėjančios
branduolinės srities kompetencijos Europoje uždaviniai gali būti
veiksmingai sprendžiami išnaudojant valstybių narių vykdomų
mokslinių tyrimų ir privačiojo sektoriaus vykdomų
mokslinių tyrimų sąveiką, taip pat mokslo disciplinų
ir technologinių sektorių sąveiką. Imantis Sąjungos
lygmens veiksmų stiprinama branduolinės srities mokslinių
tyrimų ir inovacijų sistema ir koordinuojami valstybėse
narėse vykdomi moksliniai tyrimai, taip siekiant išvengti veiklos kartojimosi,
išlaikyti kritinę masę pagrindinėse srityse ir užtikrinti
optimalų viešųjų finansų naudojimą.   Pagal
Sąjungos lygmens programą taip pat gali būti vykdoma
didelės rizikos ilgalaikė MTP branduolių sintezės energijos
veikla – taip ji padeda dalytis rizika, išplėsti įmonių
veiklą ir užtikrinti masto ekonomiją, kuri priešingu atveju
būtų neįmanoma.
3.                      
TEISINIAI PASIŪLYMO ASPEKTAI
Teisinis šios bendrosios programos pagrindas
numatytas Euratomo sutarties 7 straipsnyje. 
4.                      
POVEIKIS BIUDŽETUI
Pasiūlymo biudžetas pateikiamas
dabartinėmis kainomis. Finansinėje teisė akto pasiūlymo
pažymoje, kuri pridedama prie šio pasiūlymo, nurodomas poveikis biudžetui,
žmogiškiesiems ir administraciniams ištekliams.
2011/0400 (NLE)
Pasiūlymas
TARYBOS REGLAMENTAS
dėl Europos atominės energijos
bendrijos mokslinių tyrimų ir mokymo programos (2014–2018 m.),
kuria papildoma bendroji mokslinių tyrimų ir inovacijų programa
„Horizontas 2020“
EUROPOS SĄJUNGOS TARYBA,
atsižvelgdama
į Europos atominės energijos bendrijos steigimo sutartį (toliau
– Euratomo sutartis), ypač į jos 7 straipsnio pirmą
pastraipą,
atsižvelgdama į Europos Komisijos
pasiūlymą,
atsižvelgdama į Europos Parlamento
nuomonę[3],
atsižvelgdama į Europos ekonomikos ir
socialinių reikalų komiteto nuomonę[4], 
kadangi:
(1)              
vienas iš Europos atominės energijos bendrijos
(toliau – Bendrija) tikslų – padėti kelti gyvenimo lygį
valstybėse narėse, be kita ko, skatinant vykdyti mokslinius tyrimus
ir sudarant jiems palankias sąlygas valstybėse narėse, taip pat
papildyti tuos mokslinius tyrimus įgyvendinant Bendrijos mokslinių
tyrimų ir mokymo programą;
(2)              
branduoliniai moksliniai tyrimai gali padėti
didinti branduolinę saugą, saugumą bei radiacinę saugą
ir taip prisidėti prie socialinės ir ekonominės gerovės bei
aplinkos tvarumo. Ne mažiau svarbus yra branduolinių mokslinių
tyrimų indėlis į saugos, efektyvumo ir saugumo principais
pagrįstą ilgalaikį energetikos sistemos dekarbonizavimą;  
(3)              
pagal Bendrijos mokslinių tyrimų ir
mokymo programą (toliau – Euratomo programa) bus remiami branduoliniai
moksliniai tyrimai, ši programa padės siekti bendrosios mokslinių
tyrimų ir inovacijų programos, sukurtos [...] Reglamentu (ES)
Nr. XX/XXXX[5] 
(toliau – bendroji programa „Horizontas 2020“), tikslų, bus sudarytos
palankesnės sąlygos įgyvendinti strategiją „Europa 2020“,
kurti Europos mokslinių tyrimų erdvę bei jai veikti; 
(4)              
nors branduolinė energija gali turėti
poveikį energijos tiekimui bei ekonomikos plėtrai, sunkios
branduolinės avarijos gali sukelti pavojų žmonių sveikatai.
Todėl Euratomo mokslinių tyrimų ir mokymo programoje
branduolinės saugos ir prireikus saugumo aspektams turėtų
būti skiriama kuo daugiau dėmesio;
(5)              
branduolinių įrenginių turi arba
radioaktyviąsias medžiagas naudoja (visų pirma medicinos
reikmėms) visos valstybės narės, Taryba savo 2008 m.
gruodžio 2 d. išvadose[6]
pripažino, kad reikia nuolatos tobulinti branduolinės srities
gebėjimus, visų pirma organizuojant tinkamą švietimo ir mokymo
veiklą, susietą su moksliniais tyrimais ir koordinuojamą
Bendrijos lygmeniu;
(6)              
 pasirašiusi susitarimą dėl sprendimo
įsteigti Tarptautinę ITER branduolio sintezės energijos
organizaciją siekiant bendrai įgyvendinti ITER projektą[7] Bendrija įsipareigojo
dalyvauti statant tarptautinį termobranduolinį eksperimentinį
reaktorių (angl. ITER, International Thermonuclear Experimental Reactor)
ir ateityje jį eksploatuojant. Bendrijos indėlis koordinuojamas
tarpininkaujant Europos ITER įgyvendinimo ir branduolių sintezės
energetikos vystymo (toliau – branduolių sintezės energetikos
vystymas) bendrajai įmonei, įsteigtai 2007 m. kovo 27 d.
Tarybos sprendimu[8].  
Su branduolių sintezės energetikos vystymu susijusi veikla,
įskaitant su ITER susijusią veiklą, turi būti reguliuojama
atskiru įstatymo galią turinčiu teisės aktu;
(7)              
kad branduolių sintezė taptų patikima
komercinės energijos gamybos alternatyva, visų pirma reikia
sėkmingai ir laiku užbaigti ITER statybas bei pradėti jį
eksploatuoti. Antra, būtina parengti aukštų užmojų, tačiau
realistines elektros energijos gamybos iki 2050 m. gaires. Kad minėti
tikslai būtų pasiekti, Europos branduolių sintezės programa
turi būti perorientuota. Daugiau dėmesio turėtų būti
skiriama ITER projekto rėmimo veiklai. Tokia racionalizacija
turėtų būti užtikrinta nepakenkiant Europos lyderystei
branduolių sintezės mokslo bendruomenėje;
(8)              
Jungtinis tyrimų centras (angl. JRC, Joint
Research Centre) ir toliau turėtų teikti nepriklausomą,
į užsakovų poreikius orientuotą mokslinę ir
technologinę pagalbą, kuri reikalinga formuojant, plėtojant,
įgyvendinant Bendrijos politiką ir atliekant jos stebėseną,
visų pirma branduolinės saugos ir saugumo mokslinių tyrimų
bei mokymo srityje;
(9)              
Jungtinis tyrimų centras turėtų ir
toliau kurti papildomus išteklius, vykdydamas konkurencingą veiklą,
kuri, be kita ko, apima dalyvavimą netiesioginiuose Euratomo programos
veiksmuose, trečiųjų asmenų vykdomą veiklą ir
mažiau – intelektinės nuosavybės naudojimą;
(10)          
nors sprendimą, ar naudoti branduolinę
energiją, kiekviena valstybė narė priima pati, Sąjungos
vaidmuo yra parengti visų valstybių narių interesus atitinkančią
sistemą, pagal kurią būtų  remiami šiuolaikiškiausi bendri
moksliniai tyrimai, žinių apie branduolių dalijimosi technologijas
kaupimas ir išsaugojimas,  ypač daug dėmesio skiriant saugai, saugumui,
radiacinei saugai ir branduolinių ginklų neplatinimui. Tam reikalinga
nepriklausoma mokslo bazė, o šioje srityje daug padėti gali JRC.  Tai
patvirtinama Komisijos komunikate „Strategijos „Europa 2020“ pavyzdinė
iniciatyva „Inovacijų sąjunga““[9],
kuriame Komisija pareiškė ketinanti  naudotis JRC paslaugomis, kad
sustiprintų  politikai formuoti reikalingą mokslo bazę. Tą
užduotį JRC siūlo atlikti orientuodamas savo atliekamus 
radiacinės saugos ir saugumo srities mokslinius tyrimus į
Sąjungos politikos prioritetus;
(11)          
siekiant sustiprinti mokslo ir visuomenės
ryšius bei padidinti visuomenės pasitikėjimą mokslu,
įgyvendinant Euratomo programą pirmenybė turėtų
būti teikiama sąmoningam piliečių ir pilietinės
visuomenės dalyvavimui sprendžiant mokslinių tyrimų ir
inovacijų klausimus, t. y. turėtų būti populiarinamas
mokslinis švietimas, sudaromos palankios sąlygos gauti mokslinių
žinių, rengiamos į piliečių ir pilietinės
visuomenės problemas bei lūkesčius orientuotos patikimos
mokslinių tyrimų ir inovacijų darbotvarkės ir sudaromos
palankios sąlygos dalyvauti Euratomo programos veikloje; 
(12)          
įgyvendinant Euratomo programą
turėtų būti atsižvelgiama į  kintančias mokslo ir
technologijų, pramonės, politikos ir visuomenės galimybes ir
poreikius. Darbotvarkės turėtų būti rengiamos glaudžiai
bendradarbiaujant su visų susijusių sektorių suinteresuotosiomis
šalimis ir būti pakankamai lanksčios, kad būtų galima
atsižvelgti į naujus pokyčius.  Įgyvendinant Euratomo
programą turėtų būti nuolatos kreipiamasi dėl
išorės patarimų, taip pat turėtų būti naudojamasi
atitinkamomis struktūromis, pavyzdžiui, Europos technologijų
platformomis;
(13)          
įgyvendinant Euratomo programą
turėtų būti didinamas mokslininko profesijos patrauklumas
Sąjungoje.  Deramas dėmesys turėtų būti skiriamas
Europos mokslininkų chartijai ir Mokslininkų priėmimo į
darbą elgesio kodeksui[10],
taip pat kitoms svarbioms bazinėms programoms, kurios sukurtos  Europos
mokslinių tyrimų erdvės reikmėms patenkinti, kartu
atsižvelgiant į jų savanorišką pobūdį; 
(14)          
pagal Euratomo programą plėtojant
veiklą turėtų būti siekiama skatinti vyrų ir
moterų lygybę mokslinių tyrimų ir inovacijų srityje,
visų pirma šalinti pagrindines lyčių nelygybės priežastis,
išnaudoti visą mokslo srityje dirbančių vyrų ir moterų
potencialą bei įtraukti lyčių aspektą į
projektų turinį, taip siekiant pagerinti mokslinių tyrimų
kokybę ir paskatinti inovacijas. Vykdant veiklą taip pat
turėtų būti siekiama įgyvendinti su vyrų ir
moterų lygybe susijusius principus, įtvirtintus Europos Sąjungos
sutarties 2 ir 3 straipsniuose ir Sutarties dėl Europos Sąjungos
veikimo  (SESV) 8 straipsnyje;
(15)          
vykdant pagal Euratomo programą remiamą
mokslinių tyrimų ir inovacijų veiklą turėtų
būti laikomasi pagrindinių etikos principų. Turėtų
būti atsižvelgiama į Europos mokslo ir naujųjų
technologijų etikos grupės nuomonę. Vykdant mokslinius tyrimus
taip pat turėtų būti atsižvelgiama į SESV 13 straipsnį
ir mažinamas gyvūnų naudojimas moksliniuose tyrimuose ir bandymuose,
siekiant ilgainiui atsisakyti gyvūnų naudojimo. Visa veikla
turėtų būti vykdoma užtikrinant aukštą žmonių
sveikatos apsaugos lygį;
(16)          
 be to, didesnio poveikio būtų galima
pasiekti, jei Euratomo programos ir privačiojo sektoriaus lėšos
viešojo ir privačiojo sektorių partnerystės pagrindu
būtų skiriamos svarbiausioms sritims, kur moksliniai tyrimai ir
inovacijos galėtų padėti siekti Sąjungos bendrųjų
konkurencingumo tikslų.  Ypač daug dėmesio turėtų
būti skiriama mažųjų ir vidutinių įmonių
dalyvavimui;
(17)          
įgyvendinant Euratomo programą
turėtų būti skatinamas bendrais interesais ir abipusės
naudos principu grindžiamas bendradarbiavimas (visų pirma saugos srityje)
su trečiosiomis šalimis;
(18)          
siekiant užtikrinti vienodas konkurencijos
sąlygas visoms vidaus rinkoje veikiančioms įmonėms,
Euratomo programoje numatytas finansavimas turėtų būti teikiamas
pagal valstybės pagalbos taisykles – taip siekiama viešųjų
išlaidų veiksmingumo ir išvengti rinkos iškraipymo, pavyzdžiui, 
privačiojo sektoriaus finansavimo išstūmimo, neefektyvių rinkos
struktūrų kūrimo ar neefektyvių įmonių išlaikymo;
(19)          
2011 m. vasario 4 d. Europos Vadovų
Taryba pripažino, kad būtina taikyti naują kontrolės ir rizikos
valdymo Sąjungos mokslinių tyrimų finansavimo srityje
koncepciją, ir paprašė iš naujo subalansuoti pasitikėjimą
ir kontrolę bei rizikos ėmimąsi ir rizikos vengimą.   Savo
2010 m. lapkričio 11 d. rezoliucijoje dėl mokslinių
tyrimų bendrųjų programų įgyvendinimo paprastinimo[11] Europos Parlamentas paragino
imtis pragmatinių postūmių, siekiant administracinio ir
finansinio supaprastinamo, ir pareiškė, kad Sąjungos mokslinių
tyrimų finansavimo valdymas turėtų būti labiau pagrįstas
pasitikėjimu dalyviais ir rizikos toleravimu;
(20)          
Sąjungos finansiniai interesai
turėtų būti proporcingomis priemonėmis saugomi per
visą išlaidų ciklą, įskaitant pažeidimų
prevenciją, nustatymą ir tyrimą, prarastų, neteisingai
išmokėtų ar netinkamai panaudotų lėšų
susigrąžinimą ir, kai tinka, sankcijas. Persvarstyta kontrolės
strategija, kurios pagrindinis principas bus jau nebe klaidų dažnumo
minimizavimas, o  rizika grindžiama kontrolė ir sukčiavimo atvejų
nustatymas, turėtų sumažinti kontrolės naštą dalyviams;
(21)          
svarbu užtikrinti, kad Euratomo programos finansai
būtų valdomi patikimai, o pati programa įgyvendinama kuo
veiksmingiau ir savo adresatams priimtinausiu būdu, taip pat
turėtų būti užtikrintas teisinis tikrumas ir programos
prieinamumas visiems dalyviams. Būtina užtikrinti, kad būtų
laikomasi Tarybos reglamento (ES) Nr. XXXX/2012 ir [Naujasis finansinis
reglamentas][12]
ir supaprastinimo bei  geresnio reglamentavimo reikalavimų; 
(22)          
siekiant užtikrinti, kad Euratomo programa
būtų įgyvendinama kuo efektyviau, o taikant supaprastintas
procedūras visiems programos dalyviams būtų sudarytos palankios
sąlygos dalyvauti programoje ir jiems būtų taikoma nuosekli,
išsami ir skaidri sistema, dalyvavimui Euratomo programoje ir mokslinių
tyrimų rezultatų sklaidai turėtų būti taikomos
bendrajai programai „Horizontas 2020“ galiojančios taisyklės,
nustatytos [...] Reglamente (ES) Nr. XX/XXXX [dalyvavimo taisyklės], su
tam tikrais pataisymais;  
(23)          
svarbu ir toliau lengvinti naudojimosi dalyvių
sukurta intelektine nuosavybe sąlygas, kartu užtikrinant kitų
dalyvių teisėtų interesų ir Bendrijos interesų
apsaugą  pagal Euratomo sutarties 2 skyrių;
(24)          
Komisijos valdomi dalyvių garantijų
fondai, įsteigti pagal 2006 m. gruodžio 19 d. Tarybos
reglamentą (Euratomas) Nr. 1908/2006, nustatantį
įmonių, mokslinių tyrimų centrų ir universitetų
dalyvavimo Europos atominės energijos bendrijos (Euratomas) septintosios
bendrosios programos veiksmuose ir mokslinių tyrimų rezultatų
sklaidos taisykles (2007–2011 m.)[13] 
ir Reglamentą (Euratomas) Nr. XX/XX, kuriuo nustatomos įmonių,
mokslinių tyrimų centrų ir universitetų dalyvavimo Europos
atominės energijos bendrijos bendrosios programos netiesioginiuose
veiksmuose ir mokslinių tyrimų rezultatų sklaidos taisykles
(2007–2013 m.)[14],
yra svarbus apsaugos mechanizmas, padedantis sumažinti riziką,
siejamą su sumomis, kurias įsipareigojimų nevykdantys  dalyviai 
turi sumokėti  ir negrąžina. Dalyvių garantijų fondas,
įsteigtas pagal Reglamentą (ES) Nr. XX/2012 [Dalyvavimo ir sklaidos
taisyklės], taip pat turėtų apimti veiksmus, numatytus
Reglamente (Euratomas) Nr. 1908/2006, Reglamente (Euratomas) Nr. XX/XX
[2012–2013 m. Euratomo  dalyvavimo taisyklės] ir šiame reglamente;
(25)          
Euratomo sutarties 7 straipsnyje Komisijai
suteikiami įgaliojimai įgyvendinti Euratomo programą.
Įgyvendinant Euratomo programą, išskyrus tiesioginius veiksmus,
Komisijai turėtų padėti valstybių narių konsultacinis
komitetas, kuris užtikrintų tinkamą nacionalinės politikos
koordinavimą srityse, kurioms taikoma mokslinių tyrimų ir mokymo
programa;
(26)          
norint pasiekti Euratomo programos tikslus
atitinkamose srityse, būtina remti kompleksinę veiklą –  tiek
pagal Euratomo programą vykdomą  veiklą, tiek veiklą, kuri
bendrai vykdoma kartu su bendrojoje programoje „Horizontas 2020“ numatyta
veikla; 
(27)          
norint užtikrint veiksmingą veiklos
kokybės valdymą, įskaitant vertinimą ir
stebėseną, reikia parengti konkrečius veiklos kokybės
rodiklius, kuriuos būtų galima išmatuoti laike, kurie būtų
realistiški ir grindžiami loginiu intervencijos pagrindimu, taip pat būtų
susiję su tinkama tikslų ir veiklos rūšių hierarchija.
Turėtų būti įdiegti tinkami Euratomo programos
įgyvendinimo ir stebėsenos koordinavimo mechanizmai, taip pat
atliekama Europos mokslinių tyrimų erdvės pažangos,
laimėjimų ir veikimo stebėsena;
(28)          
Dėl JRC tiesioginių veiksmų 
mokslinio ir technologinio  turinio konsultuotasi su Jungtinio tyrimų
centro valdytojų taryba, kuri sudaryta 1996 m. balandžio 10 d.
Komisijos sprendimu 96/282/Euratomas dėl Jungtinio tyrimų centro
reorganizavimo[15];
(29)          
siekiant teisinio tikrumo, 2006 m. gruodžio
18 d. Tarybos sprendimas 2006/970/Euratomas dėl Europos atominės
energijos bendrijos (Euratomas) septintosios bendrosios branduolinių
tyrimų ir mokymo veiklos programos (2007–2011 m.)[16], Reglamentas  (Euratomas) Nr.
1908/2006,   2006 m. gruodžio 19 d. Tarybos sprendimas 2006/976/Euratomas
dėl specialiosios programos, įgyvendinančios Europos
atominės energijos bendrijos (Euratomas) septintąją
bendrąją branduolinių tyrimų ir mokymo veiklos
programą (2007–2011 m.)[17], 
2006 m. gruodžio 19 d. Tarybos sprendimas 2006/977/Euratomas  dėl
specialiosios programos, kurią vykdys Jungtinis tyrimų centras savo
tiesiogine veikla pagal Europos atominės energijos bendrijos (Euratomas)
Septintąją bendrąją branduolinių tyrimų ir mokymo
veiklos programą (2007–2011 m.)[18],
[...] Tarybos sprendimas XXXX/XXXX dėl Europos atominės energijos
bendrijos branduolinių mokslinių tyrimų ir mokymo veiklos
bendrosios programos (2012–2013 m.)[19],
Reglamentas (Euratomas) Nr. XXX/XXXX [Euratomo dalyvavimo taisyklės
(2012–2013 m.)], [...] Tarybos sprendimas XXXX/XXXX/Euratomas dėl
specialiosios programos, kuri bus vykdoma kaip netiesioginiai veiksmai, ir
kuriuo įgyvendinama Europos atominės energijos bendrijos
branduolinių mokslinių tyrimų ir mokymo veiklos bendroji 
programa (2012–2013 m.)[20]
, ir [...] Tarybos sprendimas XXXX/XXXX/Euratomas dėl specialiosios
programos, kurią vykdys Jungtinis tyrimų centras savo tiesiogine
veikla pagal Europos atominės energijos bendrijos  branduolinių
mokslinių tyrimų ir mokymo veiklos bendrąją  programą
(2012–2013 m.)[21],
turėtų būti panaikinti;
(30)          
Komisija konsultavosi su Euratomo mokslo ir
technikos komitetu,
PRIĖMĖ ŠĮ
REGLAMENTĄ: 
I ANTRAŠTINĖ DALIS 
SUKŪRIMAS
1 straipsnis
Sukūrimas 
Šiuo reglamentu sukuriama 2014 m. sausio
1 d.–2018 m. gruodžio 31 d. mokslinių tyrimų ir mokymo
programa (toliau – Euratomo programa) ir nustatomos dalyvavimo toje programoje
taisyklės, kurios taikomos ir dalyvavimui pagal šį reglamentą
suteiktas lėšas administruojančių finansavimo įstaigų
programose ir veikloje, kuri bendrai vykdoma pagal šį reglamentą ir
pagal bendrąją programą „Horizontas 2020“, įsteigtą
Reglamentu (ES) XX/XXX (toliau – „Horizontas 2020“).
2 straipsnis
Apibrėžtys
Šiame reglamente vartojamų terminų
apibrėžtys:
(a)                   
mokslinių tyrimų ir inovacijų
veikla – visų rūšių mokslinių
tyrimų, technologijų plėtros, demonstracinė ir
inovacijų veikla, įskaitant bendradarbiavimo su trečiosiomis
šalimis ir tarptautinėmis organizacijomis skatinimą, rezultatų
sklaidą ir optimizavimą, taip pat mokslo darbuotojų mokymo ir judumo
Europos atominės energijos bendrijoje (toliau – Bendrija) skatinimą;
(b)                   
tiesioginiai veiksmai –
mokslinių tyrimų ir inovacijų veikla, kurią Komisija vykdo
tarpininkaujant jos Jungtinių tyrimų centrui; 
(c)                   
netiesioginiai veiksmai
– dalyvių vykdoma mokslinių tyrimų ir inovacijų veikla,
kuriai Sąjunga arba Bendrija (toliau – Bendrija) skiria finansinę
pagalbą; 
(d)                   
viešojo ir privačiojo sektorių
partnerystė – partnerystė, kai
privačiojo sektoriaus partneriai, Bendrija ir tam tikrais atvejais kiti
partneriai įsipareigoja bendrai remti mokslinių tyrimų ir
inovacijų programos ar strategiškai svarbios veiklos plėtrą ir
įgyvendinimą;
(e)                   
viešojo sektoriaus subjektų
partnerystė – tai tokia partnerystė, kai
viešojo sektoriaus įstaigos ar viešųjų paslaugų srityje
veikiančios įstaigos regioniniu, nacionaliniu ar tarptautiniu
lygmeniu Bendrijai įsipareigoja bendrai remti mokslinių tyrimų
ir inovacijų programos ar veiklos plėtrą ir
įgyvendinimą.
3 straipsnis
Tikslai 
1.                      
Bendrasis Euratomo programos tikslas – didinti
branduolinę saugą, saugumą ir radiacinę saugą, taip
pat, vadovaujantis saugos, efektyvumo ir saugumo principais, padėti
ilgainiui dekarbonizuoti energetikos sistemą. Bendrojo tikslo siekiama
vykdant I priede nurodytų rūšių veiklą, sudarytą iš  
tiesioginių ir netiesioginių veiksmų, kuriais siekiama šio
straipsnio 2 ir 3 dalyse nustatytų konkrečių tikslų.
2.                      
Euratomo programos netiesioginių veiksmų 
konkretūs tikslai yra:
(a)         
 padėti saugiai eksploatuoti branduolines
sistemas;
(b)         
  padėti rengti galutinių
branduolinių atliekų tvarkymo priemones;
(c)         
 padėti Sąjungos lygmeniu ugdyti
branduolinės srities kompetenciją ir užtikrinti jos tvarumą;
(d)         
užtikrinti radiacinę saugą;
(e)         
eksploatuojant esamus ir būsimus
branduolių sintezės objektus įrodyti, kad branduolių
sintezė gali būti naudojama energijos gamybos reikmėms; 
(f)           
 padėti  būsimoms branduolių
sintezės jėgainėms reikalingus pagrindus, kuriant medžiagas,
technologijas ir koncepciją;
(g)         
 viešinti inovacijas ir skatinti pramonės
konkurencingumą;
(h)         
 užtikrinti, kad europinės svarbos
mokslinių tyrimų infrastruktūra būtų prieinama ir ja
būtų naudojamasi. 
3.                      
Euratomo programos tiesioginių veiksmų
konkretūs tikslai yra:
(a)         
didinti branduolinę saugą, įskaitant
kuro ir reaktoriaus saugą, atliekų tvarkymą, eksploatavimo
nutraukimą ir avarinę parengtį;
(b)         
didinti branduolinį saugumą,
įskaitant  branduolinės saugos priemones, branduolinių
ginklų neplatinimą, kovą su neteisėta prekyba ir
branduolinę ekspertizę;
(c)         
 didinti standartizacijos reikmėms naudojamos
branduolinio mokslo bazės kokybę;
(d)         
 sudaryti palankias žinių valdymo, švietimo ir
mokymo sąlygas;
(e)         
 padėti įgyvendinti Sąjungos
branduolinės saugos ir saugumo srities politiką, taip pat su šia
politika susijusius kintančius Sąjungos teisės aktus.
4.                      
Įgyvendinant Euratomo programą
užtikrinama, kad prioritetai bei remiama veikla  atitiktų kintančius
poreikius ir kad būtų atsižvelgiama į mokslo, technologijų,
inovacijų, politikos formavimo, rinkų ir visuomenės
pokyčius.
5.                      
Įgyvendinant šio straipsnio 2 ir 3 dalyse
nurodytus konkrečius tikslus taip pat gali būti atsižvelgiama į
Euratomo programos įgyvendinimo laikotarpiu atsiradusius naujus ir
nenumatytus poreikius (pavyzdžiui, kai reikia reaguoti į naujas galimybes,
krizes ir grėsmes), į poreikius, susijusius su naujos Sąjungos
politikos formavimu, ir į veiksmų, kuriuos numatyta remti pagal
būsimas programas, valdymą. 
4 straipsnis
Biudžetas
1.                      
Euratomo programos įgyvendinimui skiriamas
1 788 889 mln. EUR finansinis paketas. Ta suma paskirstoma taip:
(a)         
branduolių sintezės mokslinių
tyrimų ir plėtros programos netiesioginiams veiksmams – 709 713
mln. EUR;
(b)         
branduolių dalijimosi, saugos ir
radiacinės saugos netiesioginiams veiksmams –  354 857  mln.
EUR; 
(c)         
tiesioginiams veiksmams – 724 319 mln. EUR.
Ne daugiau kaip 13,5 % Euratomo programos
netiesioginiams veiksmams įgyvendinti skirtos sumos tenka Komisijos
administracinėms išlaidoms.
2.                      
Iš Euratomo programos finansinio paketo gali
būti dengiamos išlaidos, susijusios su programai valdyti ir jos tikslams
pasiekti būtina parengiamąja, stebėsenos, kontrolės, audito
ir vertinimo veikla, visų pirma su tyrimais ir ekspertų susitikimais
susijusios išlaidos, kiek jos susijusios su bendraisiais šio reglamento
tikslais; išlaidos, susijusios su informacinių technologijų tinklais,
daugiausia skirtais informacijos tvarkymui ir mainams, taip pat visos kitos
techninės ir administracinės pagalbos išlaidos, kurias Komisija
patiria valdydama Euratomo programą.
3.                      
Jei būtina, asignavimai gali būti
įtraukti į biudžetą po 2018 m. ir būti skirti
techninės ir administracinės pagalbos išlaidoms, kad būtų
galima valdyti veiksmus, kurie dar nebaigti iki 2018 m. gruodžio 31 d.
4.                      
Jeigu tiesioginiais veiksmais prisidedama prie
subjektų, kuriems pagal 6 straipsnio 2 dalį ir 15 straipsnį
Komisija paveda atlikti užduotis, parengtų iniciatyvų, toks
indėlis nelaikomas  toms iniciatyvoms skiriamo finansinio įnašo
dalimi. 
5 straipsnis 
Trečiųjų
šalių asocijavimas 
1.                      
Euratomo programoje asocijuotų  šalių
teisėmis gali dalyvauti:
(a)         
stojančiosios šalys, šalys kandidatės ir
galimos kandidatės; jos laikosi tų šalių dalyvavimo
Sąjungos programose bendrųjų principų ir bendrųjų
sąlygų, nustatytų atitinkamuose asociacijos tarybų
bendruosiuose susitarimuose ir sprendimuose ar panašiuose susitarimuose;
(b)         
atrinktos trečiosios šalys, kurios atitinka
visus šiuos kriterijus: 
(i)      turi gerų mokslo, technologijų
ir inovacijų srities pajėgumų;
(ii)      turi geros dalyvavimo Sąjungos
mokslinių tyrimų ir inovacijų programose patirties;
(iii)     turi glaudžių ekonominių ir
geografinių ryšių su Sąjunga; 
(iv)     yra Europos laisvosios prekybos
asociacijos (ELPA) narės arba šalys ar teritorijos, išvardytos Europos
Parlamento ir Tarybos reglamento XX/2012[22]
priede.
2.                      
Specialios asocijuotųjų šalių
dalyvavimo Euratomo programoje sąlygos, įskaitant finansinį
įnašą, apskaičiuotą pagal asocijuotosios šalies
bendrąjį vidaus produktą, nustatomos tarptautiniuose
Sąjungos ir asocijuotųjų šalių susitarimuose. 
II ANTRAŠTINĖ DALIS 
ĮGYVENDINIMAS
I SKYRIUS
ĮGYVENDINIMAS,
VALDYMAS IR PARAMOS RŪŠYS
6 straipsnis

Valdymas
ir Bendrijos paramos rūšys
1.                      
Euratomo programa įgyvendinama vykdant
netiesioginius veiksmus ir taikant Reglamente (ES) Nr. XXX/2012 
(Naujajame finansiniame reglamente) numatytą vieną ar kelias
finansavimo priemones, įskaitant dotacijas, prizus, viešuosius pirkimus,
finansines priemones ir finansinius įnašus.  Bendrijos paramą taip
pat sudaro tiesioginiai veiksmai, t. y. Jungtinio tyrimų centro (JRC)
vykdoma mokslinių tyrimų ir inovacijų veikla. 
2.                      
Nepažeisdama Euratomo sutarties 10 straipsnio
Komisija gali patikėti dalį Euratomo
programos  įgyvendinimo finansavimo įstaigoms, nurodytoms Reglamento
(ES) Nr. XXXX/2012 [Naujasis finansinis reglamentas] [ 55 straipsnio 1 dalies b
punkte].
Komisija taip pat gali patikėti
įgyvendinti netiesioginius veiksmus pagal Euratomo programą
įstaigoms, sukurtoms pagal bendrąją programą „Horizontas
2020“, arba joje nurodytoms.
7 straipsnis 
Dalyvavimo
taisyklės ir mokslinių tyrimų rezultatų sklaida
1.                      
Juridinių asmenų dalyvavimui
netiesioginiuose veiksmuose, kurie vykdomi pagal Euratomo programą,
taikomos Reglamente (ES) Nr. XX/2012 [Dalyvavimo ir sklaidos
taisyklės]  nustatytos taisyklės  ir laikomasi šio straipsnio 2 ir 3
dalių. 
2.                      
Įgyvendinant Euratomo programą, saugumo
taisyklės, nurodytos Reglamento (ES) Nr. XX/2012 [Dalyvavimo ir
sklaidos taisyklės]  40 straipsnio 2 dalyje, apima valstybių
narių gynybinius interesus, kaip apibrėžta Euratomo sutarties 24
straipsnyje.
Nukrypdama nuo to reglamento 41 straipsnio 3
dalies pirmos pastraipos ir atsižvelgusi į Bendrijos finansinį
įnašą gavusių dalyvių pasiektus rezultatus, Komisija arba
finansavimo įstaiga gali paprieštarauti nuosavybės teisių
perdavimui arba abiejų licencijų –  išimtinės ir
neišimtinės –  suteikimui tretiesiems asmenims, įsisteigusiems
trečiojoje šalyje, kuri nedalyvauja Euratomo programoje asocijuotos šalies
teisėmis, jei Komisija arba finansavimo įstaiga mano, kad toks
licencijų suteikimas ar nuosavybės teisių perdavimas neatitinka
Sąjungos ekonomikos konkurencingumo didinimo interesų arba nedera su
etikos principais ar saugumo reikalavimais. Saugumo reikalavimai apima valstybių
narių gynybinius interesus, kaip apibrėžta Euratomo sutarties 24
straipsnyje. 
Nukrypdamos nuo minėto reglamento 46
straipsnio 1 dalies pirmos pastraipos, Bendrija ir jos bendros
įmonės, rengdamos, įgyvendindamos Bendrijos politiką ir
programas bei vykdydamos tos politikos ir programų arba
įsipareigojimų, prisiimtų bendradarbiaujant tarptautiniu
lygmeniu su trečiosios šalimis ir tarptautinėmis organizacijomis,
stebėseną turi teisę naudotis Bendrijos finansinį
įnašą gavusio dalyvio gautais rezultatais. Tokios naudojimosi
teisės apima teisę įgalioti trečiuosius asmenis naudotis
rezultatais per viešųjų pirkimų procedūrą ir
teisę išduoti sublicencijas; tokiomis teisėmis galima naudotis tik
nekomerciniais ir su konkurencija nesusijusiais tikslais, ir jos suteikiamos
nemokamai.
3.                      
Dalyvių garantijų fondas, įsteigtas
pagal Reglamentą (ES) Nr. XX/2012 [Dalyvavimo ir sklaidos
taisyklės], pakeičia dalyvių garantijų fondus,
įsteigtus pagal Tarybos reglamentą (Euratomas) Nr. 1908/2006 ir
Tarybos reglamentą (Euratomas) Nr. XX/XX [2012–2013 m. Euratomo 
dalyvavimo taisyklės].
Visos sumos iš dalyvių garantijų
fondų, įsteigtų pagal Tarybos reglamentus (Euratomas)
Nr. 1908/2006 ir (Euratomas) Nr. XX/XX [2012–2013 m. Euratomo
dalyvavimo taisyklės], perduodamos dalyvių garantijų fondui nuo
2013 m. gruodžio 31 d. Veiksmų, vykdomų pagal
Sprendimą XX/XX [2012–2013 m. Euratomo programa ], dalyviai,
pasirašantys dotacijų susitarimus po 2013 m. gruodžio 31 d., skiria
įnašą dalyvių garantijų fondui. 
8 straipsnis 
Kompleksinė veikla 
1.                      
Siekiant Euratomo programos tikslų ir
išspręsti bendrus Euratomo programos ir programos „Horizontas 2020“
uždavinius, sutampančiai netiesioginių veiksmų, nurodytų I
priede, ir (arba) netiesioginių veiksmų, kuriais įgyvendinama
bendrosios programos „Horizontas 2020“ specialioji programa, nustatyta Tarybos
sprendimu XX/XXXX/ES[23],
veiklai gali būti skiriamas Sąjungos finansinis įnašas. 
2.                      
Šio straipsnio 1 dalyje nurodytą
finansinį įnašą gali sudaryti finansiniai įnašai
netiesioginiams veiksmams, nurodytiems šio reglamento 4 straipsnyje ir Reglamento
(ES) Nr. XX/XXXX [kuriuo sukuriama  programa „Horizontas 2020“] 6 straipsnyje,
o jis gali būti skiriamas taikant bendrąją finansavimo
schemą.  
9 straipsnis

Lyčių lygybė 
Įgyvendinant Euratomo programą
veiksmingai skatinama lyčių lygybė, o formuojant mokslinių
tyrimų ir inovacijų turinį atsižvelgiama į lyčių
aspektą. 
10 straipsnis
Etikos
principai 
1.                      
Visa pagal Euratomo programą vykdoma
mokslinių tyrimų ir inovacijų veikla atitinka etikos principus
ir atitinkamus nacionalinius, Sąjungos ir tarptautinius teisės aktus,
įskaitant Europos Sąjungos pagrindinių teisių chartiją
ir Europos žmogaus teisių konvenciją bei jos papildomus protokolus. 
Ypač daug dėmesio skiriama proporcingumo
principui, teisei į privatumą, teisei į asmens duomenų
apsaugą, teisei į asmens fizinę ir psichinę
neliečiamybę, teisei į nediskriminavimą ir poreikį
užtikrinti aukštą žmonių sveikatos apsaugos lygį.
2.                      
Pagal Euratomo programą vykdoma mokslinių
tyrimų ir inovacijų veikla yra skirta tik  civilinėms
reikmėms.
11 straipsnis 
Darbo programos
1.                      
Komisija tvirtina netiesioginiams veiksmams
įgyvendinti skirtas darbo programas. Darbo programos grindžiamos principu
„iš apačios į viršų“, pagal kurį tikslų siekiama
naujoviškais būdais. 
Darbo programose nurodomi veiksmams
įgyvendinti pagal Reglamentą XX/2012 [Finansinį reglamentą]
reikalingi pagrindiniai elementai, įskaitant išsamius veiksmų
tikslus, susijusį finansavimą ir grafiką, daugiametę
strategiją ir strategines gaires, skirtas būsimam įgyvendinimo
laikotarpiui.
2.                      
Tiesioginiams veiksmams Komisija pagal
Sprendimą 96/282/Euratomas parengia daugiametę darbo programą,
kurioje pateikia išsamesnės informacijos apie tikslus ir mokslinius bei
technologinius prioritetus, nurodytus I priede, ir įgyvendinimo
grafiką.
Šioje daugiametėje darbo programoje taip pat
atsižvelgiama į atitinkamą mokslinių tyrimų veiklą,
kurią vykdo valstybės narės, asocijuotos šalys ir Europos bei
tarptautinės organizacijos. Prireikus ji atnaujinama.
3.                      
Rengiant darbo programas atsižvelgiama į
mokslo, technologijų ir inovacijų padėtį nacionaliniu,
Sąjungos ir tarptautiniu mastu, taip pat į atitinkamus politikos,
rinkos ir visuomenės pokyčius. Prireikus jos atnaujinamos.
4.                      
Į darbo programas įtraukiamas skirsnis,
kuriame nurodoma 8 straipsnyje minima kompleksinė veikla. 
12 straipsnis 
Programos
valdymas 
1.                      
Įgyvendinti netiesioginius Euratomo programos
veiksmus Komisijai padeda šie konsultaciniai komitetai:
a)      su branduolių dalijimusi susijusiems
klausimams spręsti – Tarybos sprendimo 84/338/Euratomas, EAPB, EEB[24] priedo 5 ir 6 punktuose nurodytas
konsultacinis komitetas,
b)      su branduolių sinteze susijusiems
klausimams spręsti – pagal 1980 m. gruodžio 16 d. Tarybos
sprendimą[25]
įsteigtas branduolių sintezės programos konsultacinis komitetas.
Nukrypstant nuo Sprendimo 84/338/Euratomas, EAPB,
EEB 3 straipsnio 3 dalies ir nuo atitinkamai 1980 m. gruodžio 16 d.
Tarybos sprendimo 9 punkto, konsultaciniams komitetams pirmininkauja Komisija. 

2.                      
Komisija reguliariai informuoja 1 dalyje
nurodytą atitinkamą komitetą apie bendrą Euratomo programos
įgyvendinimo pažangą ir laiku pateikia jam informaciją apie
visus pagal Euratomo programą pasiūlytus ar finansuojamus
netiesioginius veiksmus.
13 straipsnis 
Išorės patarimai ir visuomenės dalyvavimas
1.                      
Įgyvendinant Euratomo programą
atsižvelgiama į patarimus ir informaciją, kurių šaltiniai
konkrečiais atvejais yra: Euratomo mokslo ir technikos komitetas –  pagal
Euratomo sutarties 134 straipsnį; Komisijos sudarytos
nepriklausomų aukšto lygio ekspertų patariamosios grupės;  pagal
tarptautinius mokslo ir technologijų susitarimus sukurtos dialogo
struktūros; prognozavimo veikla; tikslinės viešosios konsultacijos ir
skaidrūs bei interaktyvūs procesai, kuriais užtikrinamas
atsakingų mokslinių tyrimų ir inovacijų rėmimas.
2.                      
Taip pat visapusiškai atsižvelgiama į
atitinkamus Europos technologijų platformų ir Europos inovacijų
partnerysčių parengtų mokslinių tyrimų ir
inovacijų darbotvarkių bei pagal bendro programavimo iniciatyvas
parengtų mokslinių tyrimų ir inovacijų darbotvarkių
aspektus. 
II
SKYRIUS
KONKREČIOS
VEIKSMŲ SRITYS
14 straipsnis
Mažosios ir
vidutinės įmonės 
Ypač daug dėmesio skiriama
mažųjų ir vidutinių įmonių (MVĮ) dalyvavimo
Euratomo programoje užtikrinimui ir inovaciniam poveikiui tokioms
įmonėms. Taikant vertinimo ir stebėsenos priemones atliekami kiekybiniai
ir kokybiniai MVĮ dalyvavimo vertinimai. 
15 straipsnis 
Viešojo
ir privačiojo sektorių partnerystė ir viešojo sektoriaus
subjektų partnerystė 
Siekiant 3 straipsnyje nurodytų
tikslų,  konkrečią Euratomo programos veiklą gali
įgyvendinti: 
(a)         
pagal Euratomo sutarties 5 skyrių
įsteigtos bendros įmonės;
(b)         
viešojo sektoriaus subjektų partnerystės,
kurių veikla grindžiama finansavimo schema „Programos bendro finansavimo
veiksmai“;
(c)         
sutartinės viešo ir privačiojo
sektorių partnerystės, nurodytos Reglamento (ES) Nr. xxx/201x 19
straipsnyje.
16 straipsnis 
Tarptautinis
bendradarbiavimas su trečiosiomis šalimis ir tarptautinėmis
organizacijomis
1.                      
Trečiosiose šalyse įsisteigę
subjektai ir tarptautinės organizacijos turi teisę dalyvauti
netiesioginiuose Euratomo programos veiksmuose, laikydamiesi Reglamente (ES)
XX/XXX [Dalyvavimo taisyklės] nustatytų sąlygų. Bendrojo
principo išimtys nustatytos 7 straipsnyje. Įgyvendinant Euratomo
programą  tarptautinis bendradarbiavimas su trečiosiomis šalimis ir
tarptautinėmis organizacijomis skatinamas šiais tikslais:
(a)         
didinti Sąjungos mokslinių tyrimų 
ir inovacijų pažangumą ir patrauklumą, taip pat Sąjungos
ekonomikos ir pramonės konkurencingumą;
(b)         
veiksmingai spręsti pasaulinio masto
visuomenės problemas, 
(c)         
padėti siekti Sąjungos išorės politikos
tikslų, papildant išorės programas. 
2.                      
Tiksliniai veiksmai, kurių paskirtis –
skatinti bendradarbiavimą su konkrečiomis trečiosiomis šalimis
ar trečiųjų šalių grupėmis, įgyvendinami
vadovaujantis bendro intereso ir abipusės naudos principu, atsižvelgiant
į trečiųjų šalių ar trečiųjų šalių
grupių mokslinius ir technologinius pajėgumus, rinkos galimybes ir
prognozuojamą poveikį. 
Turėtų būti skatinamas abipusis
dalyvavimas trečiųjų šalių programose. Siekiant kuo labiau
padidinti poveikį, skatinama koordinuoti valstybių narių ir
asocijuotų šalių iniciatyvas bei užtikrinti jų sąveiką.

Nustatant bendradarbiavimo prioritetus
atsižvelgiama į Sąjungos politikos pokyčius ir bendradarbiavimo
su trečiosiomis šalimis galimybes, taip pat į galimus
trečiųjų šalių intelektinės nuosavybės
sistemų trūkumus. 
17 straipsnis

 Komunikacija ir
sklaida
1.                      
Įgyvendinant Euratomo programą, sklaidos
ir komunikacijos  veikla laikoma sudėtine pagal Euratomo programą
remiamų veiksmų dalimi. 
2.                      
 Komunikacijos veikla gali apimti:
(a)         
iniciatyvas, kuriomis siekiama didinti
informuotumą  ir  sudaryti palankias sąlygas gauti finansavimą
pagal Euratomo programą, visų pirma tiems regionams ar tokių
rūšių dalyviams, kuriems programoje atstovaujama nepakankamai;
(b)         
tikslinę  pagalbą projektams ir konsorciumams,
siekiant suteikti jiems galimybę naudotis reikalingais įgūdžiais
ir taip optimizuoti komunikaciją  ir rezultatų sklaidą;
(c)         
iniciatyvas, kuriomis siekiama paskatinti
dialogą ir diskusijas su visuomene moksliniais, technologiniais ir su
inovacijomis susijusiais klausimais, taip pat pasinaudoti socialinės žiniasklaidos
ir kitokių naujoviškų technologijų ir metodikų pranašumais;

(d)         
informavimą apie Sąjungos politikos
prioritetus, jei jie susiję su šio reglamento tikslais.
3.                      
Laikantis taikytinų Euratomo sutarties
nuostatų ir atitinkamų Sąjungos teisės aktų, sklaidos
veikla gali apimti:
(a)         
veiklą, kurią vykdant sujungiami
įvairių projektų, įskaitant projektus, kuriuos galima
finansuoti iš kitų šaltinių, rezultatai, siekiant sukurti naudotojams
patogias duomenų bazes ir pateikti pagrindinius rezultatus
apibendrinančias ataskaitas;
(b)         
politikos formuotojų, įskaitant
standartizacijos įstaigas, informavimą apie rezultatus, siekiant
paskatinti atitinkamas tarptautinio, Sąjungos, nacionalinio ir regioninio
lygmens įstaigas naudotis politikos formavimui svarbiais rezultatais.
III
SKYRIUS 
KONTROLĖ

18 straipsnis
Kontrolė
ir auditas 
1.                      
Šiam reglamentui įgyvendinti parengiama tokia
kontrolės sistema, kuri suteiktų pagrįstų garantijų
dėl tinkamo rizikos, susijusios su operacijų veiksmingumu ir
efektyvumu bei pagrindinių sandorių teisėtumu ir reguliarumu,
valdymo, atsižvelgiant į daugiametį programų pobūdį ir
susijusių mokėjimų pobūdį.
2.                      
Taikant kontrolės sistemą užtikrinama
tinkama pasitikėjimo ir kontrolės pusiausvyra, atsižvelgiant į
administracines ir kitokias visais lygmenimis vykdomos kontrolės 
sąnaudas, kad Euratomo programos tikslai galėtų būti
pasiekti ir kad būtų galima pritraukti kompetentingiausius  mokslo
darbuotojus bei novatoriškiausias įmones.
3.                      
Pagal Euratomo programą vykdomų
netiesioginių veiksmų išlaidų audito strategija, kuri yra
kontrolės sistemos dalis, grindžiama visos programos išlaidų
reprezentatyvaus ėminio finansiniu auditu. Toks reprezentatyvus
ėminys gali būti papildytas rinkiniu, sudarytu įvertinus su
išlaidomis susijusią riziką.
Pagal Euratomo programą vykdomų
netiesioginių veiksmų išlaidų auditas  atliekamas nuosekliai,
laikantis ekonomijos, efektyvumo ir veiksmingumo principų, taip siekiant
kuo labiau sumažinti audito naštą dalyviams.
19 straipsnis
Sąjungos finansinių interesų apsauga
1.           Komisija tinkamomis
priemonėmis užtikrina, kad vykdant pagal šį reglamentą
finansuojamus veiksmus Sąjungos finansiniai interesai būtų
saugomi taikant prevencines kovos su sukčiavimu, korupcija ir kitokia
neteisėta veika priemones, atliekant veiksmingus patikrinimus ir, jei
nustatoma pažeidimų, atgaunant nepagrįstai sumokėtas sumas ir
prireikus skiriant veiksmingas, proporcingas ir atgrasomas sankcijas.
2.           Komisijai arba jos atstovams
ir Audito Rūmams suteikiami įgaliojimai atlikti visų
dotacijų gavėjų, rangovų ir subrangovų, gavusių
Sąjungos lėšų pagal šį reglamentą, dokumentų
auditą ir auditą vietoje.
Nepažeidžiant 3 dalies Komisija auditą gali
atlikti per ne ilgesnį kaip ketverių metų laikotarpį po
galutinio mokėjimo.
3.           Europos kovos su
sukčiavimu tarnyba (OLAF) gali, laikydamasi Reglamente (Euratomas, EB) Nr.
2185/96[26]
nustatytų procedūrų, atlikti ūkinės veiklos
vykdytojų, tiesiogiai arba netiesiogiai susijusių su tokiu
finansavimu, patikrinimus ir inspektavimą vietoje, siekdama nustatyti, ar
vykdant dotacijos susitarimą, dotacijos sprendimą ar sutartį
dėl Sąjungos lėšų skyrimo nebūta Sąjungos
finansiniams interesams kenkiančių sukčiavimo, korupcijos ar
kitos neteisėtos veikos atvejų.
4.           Nepažeidžiant 1, 2 ir 3
dalių nuostatų, bendradarbiavimo susitarimuose su trečiosiomis
šalimis bei tarptautinėmis organizacijomis ir dotacijų susitarimuose,
dotacijų sprendimuose ir sutartyse, sudaromose įgyvendinant šį
reglamentą, Komisijai, Audito Rūmams ir OLAF aiškiai suteikiami
įgaliojimai atlikti tokį auditą, patikrinimus ir
inspektavimą vietoje.
IV SKYRIUS
STEBĖSENA IR VERTINIMAS
20 straipsnis 
Stebėsena
1.                      
Komisija kasmet atlieka Euratomo programos
įgyvendinimo, įskaitant pažangą ir laimėjimus,
stebėseną.
2.                      
Komisija teikia tokios stebėsenos ataskaitas
ir skleidžia rezultatus.
21 straipsnis 
Vertinimas
1.                      
Vertinimai atliekami pakankamai iš anksto, kad
jų rezultatus būtų galima panaudoti priimant sprendimus.
Iki 2017 m. gegužės 31 d. Komisija,
atsižvelgdama į Sprendimu  2006/970/Euratomas sukurtos Septintosios
bendrosios Euratomo programos ir Sprendimu 20XX/XX/Euratomas sukurtos Euratomo
programos (2012–2013 m.) ex post vertinimą, kuris turi
būti baigtas iki 2015 m. pabaigos, ir padedama nepriklausomų
ekspertų, atlieka tarpinį Euratomo programos vertinimą
(vertinami rezultatai ir pažanga užtikrinant poveikį), siekiant nustatyti,
ar pavyko pasiekti programos tikslus, tolesnį visų priemonių 
aktualumą, efektyvumą ir išteklių naudojimą, būsimo
paprastinimo mastą ir Europos pridėtinę vertę. Atliekant vertinimą
dar atsižvelgiama į priemonių indėlį užtikrinant
Sąjungos pažangaus, tvaraus ir integracinio augimo prioritetų
įgyvendinimą bei ankstesnių priemonių ilgalaikio poveikio
rezultatus.
Iki 2022 m. gruodžio 31 d. Komisija, padedama
nepriklausomų ekspertų, atlieka Euratomo programos ex post
vertinimą.  Šis vertinimas apima pagrindimą, įgyvendinimą
ir laimėjimus bei ilgalaikį priemonių poveikį ir
tvarumą, o tokio vertinimo rezultatai naudojami priimant sprendimą
dėl galimo tolesnės priemonės persvarstymo, modifikavimo ar
taikymo sustabdymo.
2.                      
Nepažeidžiant 1 dalies, tiesioginiai ir
netiesioginiai Euratomo programos veiksmai vertinami atskirai.
3.                      
Atliekant 1 ir 2 dalyse nurodytus vertinimus
vertinama 3 straipsnyje nustatytų tikslų įgyvendinimo pažanga,
atsižvelgiant į II dalyje nustatytus atitinkamus veiklos kokybės
rodiklius. 
4.                      
Valstybės narės Komisijai pateikia
atitinkamų priemonių stebėsenai ir vertinimui atlikti
būtinus duomenis ir informaciją.
5.                      
Komisija 1 ir 2 dalyje nurodytų vertinimų
išvadas, papildytas savo pastabomis, perduoda Europos Parlamentui, Tarybai ir
Ekonomikos ir socialinių reikalų komitetui.
III ANTRAŠTINĖ DALIS
BAIGIAMOSIOS IR PEREINAMOJO LAIKOTARPIO
NUOSTATOS
22 straipsnis 
 Panaikinimas ir pereinamojo laikotarpio nuostatos 
1.                      
Sprendimas 2006/970/Euratomas, Reglamentas
(Euratomas) Nr. 1908/2006, Sprendimas 2006/976/Euratomas, Sprendimas
2006/977/Euratomas, Sprendimas XXXX/XXXX [Euratomo bendroji programa
(2012–2013 m.)], Reglamentas (Euratomas) Nr. XXX/XXXX [2012–2013 m.
Euratomo  dalyvavimo taisyklės], Sprendimas XXXX/XXXX/Euratomas
[2012–2013 m. specialioji programa] ir Sprendimas XXXX/XXXX/Euratomas
[2012–2013 m. Tiesioginių veiksmų specialioji programa]
panaikinami nuo 2014 m. sausio 1 d.
2.                      
Veiklai, kuriai pagal programas, sukurtas 1 dalyje
nurodytais sprendimais, skiriamas Bendrijos finansinis įnašas, ir su ja
susijusiems finansiniams įpareigojimams toliau taikomos toms programoms
galiojančios taisyklės iki veiklos užbaigimo. 
3.                      
 Iš 4 straipsnyje nurodytos asignavimų sumos
taip pat gali būti dengiamos techninės ir administracinės
pagalbos išlaidos, reikalingos siekiant užtikrinti perėjimą tarp tos
programos  ir priemonių, priimtų pagal Sprendimą XX/XX/Euratomas
[2012–2013 m. Euratomo bendroji programa], Sprendimą
XXXX/XXXX/Euratomas [2012–2013 m. specialioji programa] ir Sprendimą
XXXX/XXXX/Euratomas [2012–2013 m. Tiesioginių veiksmų
specialioji programa]. 
23 straipsnis 
Įsigaliojimas
Šis reglamentas įsigalioja
trečiąją dieną po jo paskelbimo Europos Sąjungos
oficialiajame leidinyje.
Šis reglamentas privalomas visas ir tiesiogiai
taikomas visose valstybėse narėse.
Priimta Briuselyje
                                                                       Tarybos 
vardu
                                                                       Pirmininkas
I PRIEDAS —  VEIKLA

1.                      
Euratomo programos pagrindimas  – rengiantis 2020 metams

Pasiekus 3 straipsnyje nustatytus Euratomo
programos tikslus, būtų pasiekta geresnių rezultatų trijose
prioritetinėse bendrosios programos „Horizontas 2020“ srityse:  pažanguaus 
mokslo, pramonės pirmavimo ir visuomenės uždavinių.
Atsižvelgiant į išteklių trūkumą, didėjančius
energijos poreikius ir klimato kaitą, įgyvendinant Euratomo
programą visų pirma turėtų būti remiamas
perėjimas prie patikimos, tvarios ir konkurencingos ateities  energetikos
sistemos.
Įgyvendinant Euratomo programą
stiprinama branduolinės srities mokslinių tyrimų ir
inovacijų sistema ir koordinuojami valstybėse narėse vykdomi
moksliniai tyrimai, taip siekiant išvengti veiklos kartojimosi, išlaikyti
kritinę masę svarbiausiose srityse ir užtikrinti optimalų
viešųjų finansų naudojimą.
Strategija, kurią įgyvendinant bus
siekiama išplėtoti branduolių sintezę kaip patikimą
komercinės energijos gamybos neišskiriant anglies dioksido
alternatyvą, turi atitikti gaires, kuriose nurodyti etapai, kaip iki
2050 m. pradėti gaminti tokią energiją. Kad ta strategija
galėtų būti įgyvendinta, reikia iš esmės restruktūrizuoti
Sąjungoje vykdomą su branduolių sinteze susijusį darbą
(įskaitant valdyseną, finansavimą ir valdymą) ir taip
užtikrinti, kad prioritetas būtų teikiamas nebe  gryniesiems
moksliniams tyrimams, o būsimų objektų (pvz., ITER, DEMO )
kūrimo, statymo ir eksploatavimo bei kitai veiklai. Todėl
būtinas glaudus visos Sąjungos branduolių sintezės
bendruomenės, Komisijos ir nacionalinių finansavimo
agentūrų bendradarbiavimas.
Siekiant neprarasti specialiųjų 
Sąjungos žinių, būtinų minėtiems tikslams pasiekti, turi
būti dar labiau sustiprintas programos vaidmuo mokymo srityje:
reikėtų sukurti europinės svarbos mokymo įstaigas, kurios
rengtų specializuotas programas.  Tokia veikla padėtų toliau
kurti Europos mokslinių tyrimų erdvę ir geriau integruoti naujas
valstybes nares ir asocijuotąsias šalis.

2.                      
Programos tikslams įgyvendinti būtina veikla
2.1.                
Netiesioginiai veiksmai

(a)                   
 Padėti saugiai eksploatuoti
branduolines sistemas (Visuomenės uždaviniai)
Atsižvelgiant
į bendrąjį tikslą, padėti vykdyti bendrą
mokslinių tyrimų veiklą, susijusią su saugiu Sąjungoje
naudojamų reaktorių sistemų (įskaitant kuro ciklo objektus)
arba,  kiek tai būtina norint išlaikyti specialiąsias
branduolinės saugos žinias Sąjungoje, reaktorių, kurie gali
būti naudojami ateityje, eksploatavimu, daugiausia dėmesio skiriant
saugos aspektams, įskaitant visus kuro ciklo aspektus, pavyzdžiui, 
padalijimo ir pakeitimo.
(b)                   
Padėti rengti galutinių
branduolinių atliekų tvarkymo priemones (Pažangus mokslas;
visuomenės uždaviniai)
Vykdyti
bendrą ir (arba) koordinuotą mokslinių tyrimų veiklą,
susijusią su dar neištirtais  panaudoto kuro ir ilgaamžių
radioaktyviųjų atliekų geologinio saugojimo pagrindiniais
aspektais, ir tam tikrais atvejais vykdyti su technologijomis ir sauga susijusią
demonstracinę veiklą. Tokia veikla padeda formuoti  bendrą
Sąjungos nuomonę pagrindiniais klausimais, susijusiais su
atliekų tvarkymu nuo kuro išėmimo iki pašalinimo. Vykdyti mokslinius
tyrimus, susijusius su kitų radioaktyviųjų atliekų, kurioms
kol kas nėra parengta išbaigtų pramoninių procesų,
tvarkymu.
(c)                   
Padėti Sąjungos lygmeniu ugdyti
branduolinės srities kompetenciją ir užtikrinti jos  tvarumą (Pažangus
mokslas)
Skatinti
mokslinių tyrimų centrus ir įmones, taip pat įvairias
valstybes nares ir asocijuotąsias valstybes  vykdyti bendrą mokymo ir
judumo veiklą, taip pat padėti išsaugoti daugiadisciplinę
branduolinės srities kompetenciją, siekiant užtikrinti, kad
Sąjungos branduoliniame sektoriuje ilgainiui nepritrūktų
tinkamą kvalifikaciją turinčių mokslo darbuotojų,
inžinierių ir darbuotojų.  
(d)                   
Didinti radiacinę saugą (Pažangus
mokslas; visuomenės uždaviniai)
Siekiant sukurti
tvirtai, teisingai ir socialiniu požiūriu priimtinai apsaugos sistemai
reikalingą europinį mokslinį ir technologinį pagrindą,
vykdyti bendrą ir (arba) koordinuotą mokslinių tyrimų
veiklą, visų pirma mokslinius tyrimus, susijusius su rizika,
kurią sukelia mažos dozės pramoninė, medicininė arba
gamtinė apšvita, ir ekstremaliųjų situacijų (avarijų,
kurių metu išsiskiria radiacija) valdymo srities mokslinius tyrimus. 
(e)                   
Eksploatuojant esamus ir būsimus
branduolių sintezės objektus, įrodyti, kad branduolių
sintezė gali būti naudojama energijos gamybos reikmėms (Pramonės
pirmavimas; visuomenės uždaviniai)
Padėti
Europos branduolių sintezės susitarimo nariams vykdyti bendrus mokslinius
tyrimus, siekiant kuo greičiau pradėti labai veiksmingai eksploatuoti
ITER (taip pat naudoti tam tikrus objektus, tarp kurių yra ir Jungtinis
Europos toras (angl. JET, Joint European Torus)), taikyti itin
našių kompiuterių naudojimu pagrįstą integruotą
modeliavimą, taip pat padėti vykdyti mokymo veiklą, kad
būtų parengta nauja mokslo darbuotojų ir inžinierių karta.

(f)                    
Padėti būsimoms branduolių
sintezės jėgainėms reikalingus pagrindus, kuriant medžiagas,
technologijas ir koncepciją (Pramonės pirmavimas; visuomenės
uždaviniai)
Padėti
Europos branduolių sintezės susitarimo nariams vykdyti bendrą
veiklą, kuria siekiama sukurti ir patvirtinti parodomajai jėgainei
skirtas medžiagas; tai, be kita ko, apima parengiamąjį darbą,
susijusį su tinkama medžiagų bandymo infrastruktūra,  ir 
derybas dėl Sąjungos dalyvavimo tinkamoje tarptautinėje su šia
infrastruktūra susijusioje programoje.
Padėti
Europos branduolių sintezės susitarimo nariams vykdyti bendrą
mokslinių tyrimų veiklą, kuria siekiama spręsti
reaktorių eksploatavimo klausimus ir  sukurti bei  pademonstruoti visas su
branduolių sintezės parodomąja jėgaine susijusias
technologijas. Vykdant tokią veiklą, be kita ko, rengiama išsami
parodomosios jėgainės koncepcija ir tiriamos galimybės naudoti
stelaratorius kaip jėgainės technologijas. 
(g)                   
Viešinti  inovacijas ir skatinti
pramonės konkurencingumą (Pramonės pirmavimas) 
Valdyti  žinias, gautas atlikus pagal šią
programą finansuojamus mokslinius tyrimus, ir perduoti sukurtas
technologijas pramonei, kuri panaudotų visus naujoviškus mokslinių 
tyrimų aspektus, arba remti tokį žinių valdymą ir
technologijų perdavimą. 
Viešinti inovacijas, be kita ko, atveriant 
prieigą prie mokslo leidinių ir sukuriant žinių valdymui ir
sklaidai skirtą duomenų bazę, taip pat įtraukti daugiau
technologijoms skirtų temų į švietimo programas. 
Ilgainiui pagal
Euratomo programą bus remiamas konkurencingo branduolių sintezės
pramonės sektoriaus kūrimas ir plėtra, visų pirma bus
įgyvendinamos branduolių sintezės jėgainės statybai
reikalingos technologijų gairės, o pramonės atstovai aktyviai
dalyvaus rengiant ir plėtojant projektus. 
(h)                   
Užtikrinti, kad europinės svarbos
mokslinių tyrimų infrastruktūra būtų prieinama ir ja
būtų naudojamasi (Pažangus mokslas)
Vykdyti
pagalbinę veiklą, susijusią su svarbiausios mokslinių
tyrimų infrastruktūros statyba, atnaujinimu, naudojimu ir nuolatinio
prieinamumo užtikrinimu pagal Euratomo programą, taip pat sudaryti
tinkamas sąlygas naudotis ta infrastruktūra ir užtikrinti tokių
infrastruktūros objektų sąveiką.
(i)           Europos branduolių
sintezės susitarimas
Dotacija (programos bendro finansavimo
veiksmas) skiriama teisės subjektui, kurį įsteigia ar paskiria
Europos branduolių sintezės susitarimo nariai ir kuris turi vykdyti
ir koordinuoti jų veiklą. Ta dotacija gali apimti Bendrijos
įnašus natūra, pavyzdžiui, mokslinį ir techninį  JET
įrenginio eksploatavimą pagal Euratomo sutarties 10 straipsnį
arba Komisijos darbuotojų komandiravimą.

2.2.                
JRC  tiesioginiai veiksmai

JRC vykdomos branduolinės veiklos tikslas
– padėti įgyvendinti Tarybos direktyvas 2009/71/Euratomas[27], 2011/70/Euratomas[28] ir Tarybos išvadas,
pirmenybę teikiant aukščiausiems Sąjungos ir tarptautiniams
branduolinės saugos ir saugumo standartams. JRC visų pirma sutelkia
reikiamus pajėgumus ir sukaupia specialiąsias žinias, kad
padėtų vertinti ir didinti branduolinių įrenginių
saugą, prisidėtų prie branduolinės energijos ir kitų
su branduolių dalijimusi nesusijusių priemonių taikaus
naudojimo, suteiktų mokslinį pagrindą atitinkamiems
Sąjungos teisės aktams ir prireikus pagal savo kompetenciją ir
laikydamasis savo misijos reaguotų į branduolinius incidentus ir
avarijas. Šiuo tikslu JRC atlieka mokslinius tyrimus ir vertinimus, rengia
gaires ir standartus, organizuoja specializuotą mokymo ir švietimo
veiklą. Prireikus bus siekiama užtikrinti sąveiką su Tvarios
branduolinės energijos technologijų platforma (angl. SNETP, Sustainable
Nuclear Energy Technology Platform) ir kitomis bendrumų
turinčiomis iniciatyvomis.
(a)                   
Didinti branduolinę saugą,
įskaitant kuro ir reaktoriaus saugą, atliekų tvarkymą,
eksploatavimo nutraukimą ir avarinę parengtį
JRC padeda rengti priemones ir metodus,
būtinus aukštiems europinės svarbos branduolinių reaktorių
ir kuro ciklų  saugos standartams užtikrinti. Šios priemonės ir
metodai apima: 
(1)                   
branduolinių įrenginių eksploatavimo
saugos riboms vertinti naudojamą sunkių avarijų analizės
modeliavimą ir metodikas; paramą formuojant pažangių kuro
ciklų ir projektų vertinimo bendrą Europos koncepciją;
išvadų, susijusių su eksploatavimo patirtimi nagrinėjimą ir
jų sklaidą. JRC dar labiau stiprins savo Europos informavimo apie
branduolinių elektrinių eksploatavimo patirtį centrą, kad 
galėtų reaguoti į naujus branduolinės saugos iššūkius
po incidento Fukušimoje; 
(2)                   
mokslinių duomenų netikslumų,
susijusių su branduolinių atliekų būklės kaita per
ilgą laikotarpį ir radionuklidų sklaidos aplinkoje
prognozėmis, minimizavimą ir pagrindinius branduolinių
įrenginių eksploatavimo nutraukimo mokslinių tyrimų
aspektus;
(3)                   
 Sąjungos pajėgumo likviduoti
branduolines avarijas ir incidentus stiprinimą, toliau plėtojant
įspėjimo sistemas ir radionuklidų sklaidos ore modelius, ir
sutelkiant išteklius ir specialiąsias žinias, kaip analizuoti ir
modeliuoti branduolines avarijas bei teikti reikiamą techninę
pagalbą.  
(b)                   
Didinti branduolinį saugumą,
įskaitant branduolinės saugos priemones, branduolinių
ginklų neplatinimą, kovą su neteisėta prekyba ir
branduolinę ekspertizę
Branduolinių ginklų neplatinimo
sričiai skiriama kuo daugiau dėmesio. JRC:
(1)                   
rengs pažangesnes metodikas ir nustatymo (tikrinimo)
metodus bei technologijas, kad padėtų taikyti Bendrijos saugos
priemones ir sustiprintų tarptautines saugos priemones; 
(2)                   
rengs ir taikys branduolinių ir
radioaktyviųjų incidentų prevencijai, nustatymui ir jų
padarinių likvidavimui skirtus pažangesnius metodus ir technologijas,
įskaitant nustatymo technologijų tvirtinimą ir branduolinės
ekspertizės metodų ir priemonių, skirtų kovai su
neteisėta prekyba, kūrimą; vykdydamas šią veiklą jis
užtikrins sąveiką su pasauliniu cheminiu, biologiniu, radiologiniu ir
branduoliniu tinklu; 
(3)                   
padės įgyvendinti branduolinio ginklo
neplatinimo sutarties ir su Sąjunga susijusių strategijų
įgyvendinimą: vykdys analizės tyrimus ir atliks tolesnius
veiksmus, susijusius su eksporto kontrolės tvarkos technine raida, kad
padėtų atitinkamoms Komisijos ir Sąjungos tarnyboms.  
(c)                   
Didinti standartizacijos reikmėms
naudojamos branduolinio mokslo bazės pažangumą
JRC  toliau plėtoja branduolinės
saugos ir saugumo mokslinį pagrindą. Daugiausia dėmesio skiriama
aktinoidų, struktūrinių ir branduolinių medžiagų
pagrindinių savybių ir funkcionavimo moksliniams tyrimams. Remdamas
Sąjungos standartizacijos veiklą JRC rengia pažangiausius
branduolinius standartus, etaloninius duomenis ir matavimo priemones, taip pat
kuria ir taiko atitinkamas duomenų bazes ir vertinimo priemones.  JRC 
padeda toliau plėtoti medicinos srities prietaikas, konkrečiai alfa
spinduliuote pagrįstus naujus vėžio gydymo būdus. 
(d)                   
Sudaryti palankias žinių valdymo,
švietimo ir mokymo sąlygas
JRC domisi naujausiais mokslinių tyrimų
ir matavimo įtaisų, saugos ir aplinkos srities  teisės aktų
pokyčiais. Šiuo tikslu įgyvendinamas koreguojamasis investicijų
į mokslinę infrastruktūrą planas. 
Kad išlaikytų Sąjungos
lyderystę branduolinės saugos ir saugumo srityje, JRC kuria
žinių valdymo priemones, atlieka Sąjungos tendencijų
žmogiškųjų išteklių srityje stebėseną  (tai daro jo
Branduolinio sektoriaus žmogiškųjų išteklių stebėjimo
centras) ir kuria specializuotas mokymo ir švietimo programas, kurios apima ir
eksploatacijos nutraukimo aspektus.
(e)                   
Padėti įgyvendinti Sąjungos
branduolinės saugos ir saugumo srities politiką bei su šia politika
susijusius kintančius Sąjungos teisės aktus
JRC gilina savo kompetenciją, kad
galėtų suteikti nepriklausomų mokslinių ir techninių
įrodymų, būtinų norint padėti įgyvendinti
kintančius branduolinės saugos ir saugumo srities Sąjungos
teisės aktus.
JRC, kaip Euratomo atstovas, paskirtas
tvarkyti Ketvirtosios kartos tarptautinio forumo klausimus, ir toliau
koordinuoja Bendrijos dalyvavimą šiame forume. Kad viešintų
Sąjungos branduolinės saugos ir saugumo politiką, JRC vykdo ir
toliau plėtoja tarptautinį mokslinių tyrimų srities
bendradarbiavimą su pagrindinėmis šalimis partnerėmis ir
tarptautinėmis organizacijomis (TATENA, Ekonominio bendradarbiavimo ir
plėtros organizacijos Branduolinės energijos agentūra).

3.                      
Pagal euratomo programą vykdoma kompleksinėveikla 

Kad būtų pasiekti bendrieji Euratomo
programos tikslai, pagal Euratomo programą remiama papildoma veikla
(tiesioginė ir netiesioginė, koordinavimas ir bendro programavimo
skatinimas), kurią vykdant užtikrinama mokslinių tyrimų sąveika
sprendžiant bendrus uždavinius, pavyzdžiui, uždavinius, susijusius su
medžiagomis, aušinimo technologijomis, baziniais branduolinės srities
duomenimis, modeliavimu ir imitavimu, nuotoliniu tvarkymu, atliekų
tvarkymu ir radiacine sauga.

4.                      
Kompleksinė veikla ir sąveika su bendrąja
mokslinių tyrimų ir inovacijų programa „Horizontas 2020“ 

Kad būtų pasiekti Euratomo programos
tikslai, užtikrinami tinkami ryšiai ir sąveika su bendrosios programos
„Horizontas 2020“ specialiąja programa, pavyzdžiui, skelbiami bendri
kvietimai. 
Įgyvendinant Euratomo programą gali
būti prisidedama prie skolos ir nuosavo kapitalo  priemonių,
sukurtų pagal bendrąją programą „Horizontas 2020“, kuri
išplečiama, kad apimtų 3 straipsnyje nustatytus tikslus. 

5.                      
Prioritetų nustatymas

Siekiant
užtikrinti, kad vykdant netiesioginius Euratomo programos veiksmus
būtų stiprinama valstybių narių ir privačiojo
sektoriaus mokslinių tyrimų srities veikla, darbo programų prioritetai
nustatomi atsižvelgiant į atsiliepimus, gautus iš nacionalinių
valstybinių institucijų ir branduolinių mokslinių
tyrimų suinteresuotųjų šalių, kurios yra susibūrusios
į  įstaigas ar struktūras (pavyzdžiui, į technologijų
platformas ir techninius forumus: branduolinių sistemų ir saugos
(SNETP), galutinių atliekų tvarkymo (IGDTP) ir radiacinės saugos
ar mažos dozės rizikos (MELODI)), Europos branduolių sintezės
susitarimo šalių arba  bet kurios kitos branduolinės srities
suinteresuotųjų šalių organizacijos ar forumo. 
Tiesioginių
veiksmų prioritetai nustatomi konsultuojantis su politiniais Europos
Komisijos generaliniais direktoratais ir JRC valdytojų taryba.

6.                      
Tarptautinis bendradarbiavimas su trečiosiomis šalimis ir
tarptautinėmis organizacijomis

Tarptautinis branduolinių tyrimų ir
inovacijų srities bendradarbiavimas, grindžiamas bendrais tikslais ir
abipusiu pasitikėjimu, toliau plėtojamas, siekiant suteikti
akivaizdžios ir didelės naudos Sąjungai. Prisidėdama prie 3
straipsnyje nustatytų konkrečių tikslų siekimo Bendrija
stengiasi pagilinti Sąjungos mokslines ir technines specialiąsias
žinias, sudarydama tarptautinio bendradarbiavimo susitarimus, ir sudaryti
sąlygas Sąjungos branduolinės pramonės atstovams patekti į
naujas besiformuojančias rinkas. 
Tarptautinis bendradarbiavimas skatinamas
vykdant daugiašales iniciatyvas (pavyzdžiui, TATENA, OECD, ITER, GIF) ir
plėtojant esamą arba naują dvišalį bendradarbiavimą su
šalimis, turinčiomis stiprią mokslinių tyrimų ir
plėtros bei pramoninę bazę ir mokslinių tyrimų
infrastruktūrą, kuri eksploatuojama, dar tik kuriama ar statoma. 
 II PRIEDAS – VEIKLOS KOKYBĖS RODIKLIAI 
Šiame priede pateikiami kiekvienam
konkrečiam Euratomo programos tikslui skirtų veiklos kokybės
rodiklių rinkinys, naudojamas rezultatams ir poveikiui vertinti. 
1.                      
Netiesioginiams veiksmams skirti rodikliai
(a)         
Padėti saugiai eksploatuoti branduolines
sistemas
–              
Finansuotų projektų (bendrų
mokslinių tyrimų ir (arba) koordinuotų veiksmų), kurie gali
pastebimai pagerinti branduolinę saugą Europoje, procentinė
dalis.
(b)         
Padėti rengti galutinių branduolinių
atliekų tvarkymo priemones
–              
Geologinių panaudoto branduolinio kuro ir
(arba) aukšto lygio radioaktyvumo atliekų saugyklų, kurias numatyta
pastatyti Europoje ir kurioms Bendrija  skyrė finansavimą, kad
būtų parengti saugos įrodymo dokumentai ir galimas etapas iki
statybos, skaičius.
(c)         
Padėti Sąjungos lygmeniu ugdyti
branduolinės srities kompetenciją ir užtikrinti jos tvarumą
–              
Moksliniais tyrimais grindžiamas mokymas –
doktorantūros studentų ir baigusių doktorantūros studijas
mokslo darbuotojų, paremtų pagal Euratomo branduolių dalijimosi projektus,
skaičius.
–              
Euratomo branduolių sintezės programoje
dalyvaujančių stipendininkų ir stažuotojų skaičius.
(d)         
Užtikrinti radiacinę saugą
–              
Finansuotų projektų, galinčių
padaryti pastebimą poveikį radiacinės saugos reguliavimui,
procentinė dalis.
(e)         
Eksploatuojant esamus ir būsimus
branduolių sintezės objektus įrodyti, kad branduolių
sintezė gali būti naudojama energijos gamybos reikmėms
–              
Straipsnių, paskelbtų įtakinguose
žurnaluose, skaičius. 
(f)           
Padėti būsimoms branduolių
sintezės jėgainėms reikalingus pagrindus, kuriant medžiagas,
technologijas ir koncepciją
–              
Branduolių sintezės gairių
pagrindinių etapų, nustatytų 2014–2018 m. laikotarpiui ir
įvykdytų  pagal Euratomo programą, procentinė dalis.
(g)         
Viešinti inovacijas ir skatinti pramonės
konkurencingumą
–              
Naujų įmonių padalinių,
įsisteigusių baigus branduolių sintezės mokslinių
tyrimus pagal Euratomo programą skaičius. 
–              
Europos branduolių sintezės
laboratorijų pateiktos paraiškos gauti patentą. 
(h)         
Užtikrinti, kad europinės svarbos
mokslinių tyrimų infrastruktūra būtų prieinama ir ja
būtų naudojamasi 
–              
Mokslinių tyrimų infrastruktūros
objektų, remiamų Bendrijos lygmeniu, skaičius ir mokslo
darbuotojų, naudojančių mokslinių tyrimų
infrastruktūrą pagal judumo ir prieigos rėmimo programas,
skaičius.
2.                      
Tiesioginiams veiksmams skirti rodikliai
(a)         
JRC politikos rėmimui skirtas poveikio
rodiklis 
–              
Juntamo konkretaus poveikio Sąjungos politikai
dėl JRC teikiamos techninės ir mokslinės politikos rėmimo
pagalbos apraiškų skaičius.
(b)         
JRC mokslinio našumo rodiklis 
–              
To paties lygio mokslo darbuotojų
įvertintų leidinių skaičius.
A ir b punktuose nurodyti rodikliai  gali
būti pateikti vadovaujantis tokiais Bendrijos tiesioginių
veiksmų tikslus: 
·              
Didinti branduolinę saugą, įskaitant
kuro ir reaktorių saugą, atliekų tvarkymą, eksploatavimo
nutraukimą ir avarinę parengtį.
·              
Didinti branduolinį saugumą,
įskaitant  branduolinės saugos priemones, branduolinių
ginklų neplatinimą, kovą su neteisėta prekyba ir
branduolinę ekspertizę;
·              
Didinti standartizacijos reikmėms naudojamos
branduolinio mokslo bazės kokybę.
·              
Sudaryti palankias žinių valdymo, švietimo ir
mokymo sąlygas.
·              
Padėti įgyvendinti Sąjungos
branduolinės saugos ir saugumo srities politiką, taip pat su šia
politika susijusius kintančius Sąjungos teisės aktus.
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis 
              1.4.    Tikslas
(-ai) 
              1.5.    Pasiūlymo
(iniciatyvos) pagrindas 
              1.6.    Trukmė
ir finansinis poveikis 
              1.7.    Numatomas
(-i) valdymo metodas (-ai) 
2.           VALDYMO PRIEMONĖS 
              2.1.    Priežiūros
ir atskaitomybės taisyklės 
              2.2.    Valdymo
ir kontrolės sistema 
              2.3.    Sukčiavimo
ir pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-ės) 
              3.2.    Numatomas
poveikis išlaidoms 
              3.2.1. Numatomo poveikio
išlaidoms suvestinė 
              3.2.2. Numatomas poveikis
veiklos asignavimams 
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių finansinis įnašas 
              3.3.    Numatomas poveikis įplaukoms 
FINANSINĖ
TEISĖS AKTO PASIŪLYMO PAŽYMA

1.                      
PASIŪLYMO (INICIATYVOS) STRUKTŪRA 
1.1.                
Pasiūlymo (iniciatyvos) pavadinimas 

Tarybos
reglamentas dėl 2014–2018 m. Europos atominės energijos
bendrijos mokslinių tyrimų ir mokymo programos, kuria papildoma
bendroji mokslinių tyrimų ir inovacijų programa „Horizontas
2020“

1.2.                
Atitinkama (-os) politikos sritis (-ys) VGV / VGB
sistemoje[29]

-
08 Moksliniai tyrimai ir inovacijos
-
10 Jungtinis tyrimų centras

1.3.                
Pasiūlymo (iniciatyvos) pobūdis 

ý Pasiūlymas
(iniciatyva) susijęs (-usi) su nauja priemone 
¨ Pasiūlymas (iniciatyva)
susijęs (-usi) su nauja priemone, kuri bus priimta įgyvendinus
bandomąjį projektą ir (arba) atlikus parengiamuosius veiksmus[30] 
¨ Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas
(iniciatyva) susijęs (-usi) su priemone, perorientuota į
naują priemonę 

1.4.                
Tikslai
1.4.1.          
Komisijos daugiametis (-čiai) strateginis
(-iai) tikslas (-ai), kurio (-ių) siekiama šiuo pasiūlymu (šia
iniciatyva) 

Euratomo
programa būtų gerokai padidintos branduolinės energijos srities
mokslinių tyrimų ir inovacijų sistemos galimybės,
koordinuojama valstybių narių mokslinių tyrimų veikla,
todėl būtų išvengta veiklos kartojimosi, pagrindinėse
srityse išlaikoma kritinė masė ir užtikrinamas tinkamiausias viešojo
finansavimo panaudojimas. Euratomo programos techniniai tikslai yra didinti
branduolinę saugą, saugumą bei radiacinę saugą ir
prisidėti prie saugos, efektyvumo ir saugumo principais pagrįsto
ilgalaikio energetikos sistemos dekarbonizavimo. Šie tikslai susiję su
strategijos „Europa 2020“ ir strategijos „Energija 2020“ tikslais. Programa padės įgyvendinti
pavyzdinę iniciatyvą „Inovacijų Sąjunga“: bus remiami
politikos formavimui būtini, ikikomerciniai ir bendrumų turintys
branduoliniai moksliniai tyrimai ir sudaromos palankios žinių ir technologijų
perdavimo iš akademinės aplinkos pramonei ir valstybinėms
institucijoms sąlygos. Įgyvendinant
visų rūšių Euratomo programos veiklą daug dėmesio bus
skiriama mokymui, didinamas branduolinės pramonės konkurencingumas ir
kuriamas naujas aukštųjų technologijų pramonės (visų
pirma branduolių sintezės) sektorius – taip bus skatinamas augimas ir
naujų darbo vietų kūrimas įvairių rūšių
disciplinose. Kiek tai susiję su
strategija „Energija 2020“, įgyvendinant Euratomo programą bus
sprendžiamos branduolinės saugos ir saugumo problemos ir užtikrinamas 
ilgalaikis Sąjungos konkurencingumas technologijų srityje. 

1.4.2.          
Konkretus (-ūs) tikslas (-ai) ir atitinkama VGV / VGB
veikla – netiesioginiai veiksmai

1
konkretus tikslas. Padėti saugiai eksploatuoti branduolines sistemas; 
2
konkretus tikslas. Padėti rengti galutinių branduolinių
atliekų tvarkymo priemones;
3
konkretus tikslas. Padėti Sąjungos lygmeniu ugdyti branduolinės
srities kompetenciją ir užtikrinti jos tvarumą; 
4
konkretus tikslas. Užtikrinti radiacinę saugą;
5
konkretus tikslas. Eksploatuojant esamus ir būsimus branduolių
sintezės objektus įrodyti, kad branduolių sintezė gali
būti naudojama energijos gamybos reikmėms;
6
konkretus tikslas. Padėti  būsimoms branduolių sintezės
jėgainėms reikalingus pagrindus, kuriant medžiagas, technologijas ir
koncepciją;
7
konkretus tikslas. Viešinti inovacijas ir skatinti pramonės
konkurencingumą;
8
konkretus tikslas. Užtikrinti, kad europinės svarbos mokslinių
tyrimų infrastruktūra būtų prieinama ir ja būtų
naudojamasi.
Atitinkama
VGV / VGB veikla – 08 Moksliniai tyrimai ir inovacijos.

1.4.3.          
Konkretus (-ūs) tikslas (-ai) ir atitinkama
VGV / VGB veikla – JRC tiesioginiai veiksmai 

1
konkretus tikslas. Didinti branduolinę saugą, įskaitant kuro ir
reaktorių saugą, atliekų tvarkymą, eksploatavimo
nutraukimą ir avarinę parengtį;
2
konkretus tikslas. Didinti branduolinį saugumą, įskaitant
branduolinės saugos priemones, branduolinių ginklų
neplatinimą, kovą su neteisėta prekyba ir branduolinę
ekspertizę;
3
konkretus tikslas. Didinti standartizacijos reikmėms naudojamos
branduolinio mokslo bazės kokybę;
4
konkretus tikslas. Sudaryti palankias žinių valdymo, švietimo ir mokymo
sąlygas;
5
konkretus tikslas. Padėti įgyvendinti Sąjungos branduolinės
saugos ir saugumo srities politiką bei su šia politika susijusius
kintančius Sąjungos teisės aktus.
Atitinkama
VGV / VGB veikla – 10 Jungtinis
tyrimų centras 

1.4.4.          
Numatomas (-i) rezultatas (-ai) ir poveikis

Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (tikslinėms grupėms).
1) Galima tikėtis
tokio toliau išvardyto Euratomo programos poveikio, kuriuo sukuriama Bendrijos
pridėtinė vertė: bus didinama veikiančių ir
būsimų atominių elektrinių eksploatavimo sauga, imamasi
tolesnių reikšmingų veiksmų siekiant saugiai įgyvendinti
geologinį labai radioaktyvių ilgaamžių branduolinių
atliekų laidojimą, taip pat užtikrinama, kad pramonės ir
medicinos veikla, kurią vykdant naudojama jonizuojančioji
spinduliuotė, būtų reguliuojama griežčiau. 
2) Įgyvendinus
Euratomo programą ir vykdant branduolinio saugumo priemonių
mokslinius tyrimus bus padidintas branduolinis saugumas ir įgyvendintos
tobulesnės branduolinių medžiagų ir branduolinio kuro ciklo
tikrinimo ir nustatymo technologijos.
3) Įgyvendinant
Euratomo programą ir vykdant mokslinius tyrimus, mokymus ir judumo
priemones bei suteikiant daugiau galimybių naudotis mokslinių
tyrimų infrastruktūra bus prisidėta prie branduolinės
srities gebėjimų ugdymo ir žinių gilinimo Sąjungoje. 
4) Pagal Euratomo
programą remiant branduolių sintezės mokslinius tyrimus bus
užtikrinta, kad neužilgo bus pradėtas eksploatuoti ITER, bus sukurtos ir
patvirtintos parodomajai jėgainei skirtos medžiagos ir sukurtos bei 
pademonstruotos visos su branduolių sintezės parodomąja
jėgaine susijusios technologijos. Vykdant programoje numatytą
veiklą, rengiama išsami parodomosios jėgainės koncepcija ir
tiriamos galimybės naudoti stelaratorius kaip jėgainės
technologijas.

1.4.5.          
Rezultatų ir poveikio rodikliai 

Nurodyti
pasiūlymo (iniciatyvos) įgyvendinimo stebėjimo rodiklius.
Šiame
skirsnyje nurodomi konkretūs Euratomo programos tikslų rodikliai,
naudojami rezultatams ir poveikiui įvertinti. 
Netiesioginiams veiksmams skirti rodikliai
1) Padėti saugiai eksploatuoti branduolines sistemas
Rodiklis.
Finansuotų projektų (bendrų mokslinių tyrimų ir (arba)
koordinuotų veiksmų), kurie gali pastebimai pagerinti
branduolinę saugą Europoje, procentinė dalis.
Dabartinė
padėtis: 90 % (2011 m.); tikslas: 100 % (2018 m.).
2) Padėti rengti galutinių branduolinių atliekų tvarkymo
priemones
Rodiklis.
Geologinių panaudoto branduolinio kuro ir (arba) aukšto lygio
radioaktyvumo atliekų saugyklų, kurias numatyta pastatyti Europoje ir
kurioms Sąjunga skyrė finansavimą, kad būtų parengti
saugos įrodymo dokumentai ir galimas etapas iki statybos, skaičius. 
Dabartinė
padėtis: 0 (2011 m.); tikslas: 3 (2018 m.).
3) Padėti Sąjungos lygmeniu ugdyti branduolinės srities
kompetenciją ir užtikrinti jos tvarumą
Rodiklis.
Moksliniais tyrimais grindžiamas mokymas – doktorantūros studentų ir
baigusių doktorantūros studijas mokslo darbuotojų,
dalyvaujančių Euratomo branduolių dalijimosi projektuose,
skaičius.
Dabartinė
padėtis: apie 200 (iš viso 2007–2011 m.); tikslas: 300 (iš viso
2014–2018 m.). 
Rodiklis.
Euratomo branduolių sintezės programoje dalyvaujančių
stipendininkų ir stažuotojų skaičius.
Dabartinė
padėtis: vidutiniškai 27 per metus (2011 m.); tikslas: 40 per metus
(2018 m.).
4) Užtikrinti radiacinę saugą
Rodiklis.
Finansuotų projektų, galinčių padaryti pastebimą
poveikį radiacinės saugos reguliavimui, procentinė dalis.
Dabartinė
padėtis: 90 % (2011 m.); tikslas: 100 % (2018 m.). 
5) Eksploatuojant esamus ir būsimus branduolių sintezės
objektus įrodyti, kad branduolių sintezė gali būti
naudojama energijos gamybos reikmėms
Rodiklis.
Straipsnių, paskelbtų didelį poveikį darančiuose
žurnaluose, skaičius. 
Dabartinė
padėtis: apie 800 (2010 m.); tikslas: išlaikyti dabartinį lygį
(2018 m.). 
Rodiklio aprašymas. Duomenų šaltinis – Scopus duomenų
bazė. Atkreipiame dėmesį, kad Euratomo branduolių
sintezės programoje daugiau dėmesio skiriant nebe moksliniams
tyrimams, o technologijų plėtrai, ateityje šis rodiklis gali
būti žemesnis. Rodiklis apskaičiuojamas skaičiuojant tik
straipsnius, kurių bent vienas iš bendraautorių dirba Europos
branduolių sintezės laboratorijoje, dalyvaujančioje Euratomo
programoje. Skaičiuojami straipsniai, paskelbti viename iš 5
tarptautinių recenzuojamų žurnalų: „Nuclear Fusion“, „Plasma
Physics and Controlled Fusion“, „Fusion Engineering and Design“, „Fusion
Science and Technology“, „Journal of Fusion Energy“. 
6) Padėti  būsimoms branduolių sintezės
jėgainėms reikalingus pagrindus, kuriant medžiagas, technologijas ir
koncepciją
Rodiklis.
Branduolių sintezės gairių pagrindinių etapų,
nustatytų 2014–2018 m. laikotarpiui ir įvykdytų  pagal
Euratomo programą, procentinė dalis.
Dabartinė
padėtis: naujas rodiklis, 0 % 
Tikslas:
90 %, įskaitant ataskaitą apie branduolių sintezės
jėgainių koncepcijos rengimą (2018 m.). 
Rodiklio aprašymas. Naujasis rodiklis bus grindžiamas branduolių
sintezės programos gairėmis, kurios turi būti parengtos iki
2014 m. 
7) Viešinti inovacijas ir skatinti pramonės konkurencingumą 
Rodiklis.
Naujų įmonių padalinių, įsteigtų baigus
branduolių sintezės mokslinius tyrimus pagal Euratomo programą
skaičius. 
Dabartinė
padėtis: 33 % sutarčių vykdymo rezultatas – įsteigti naujų
įmonių padaliniai (2011 m.). tikslas: 50 % (2018 m.).
Rodiklio aprašymas. Nauji produktai arba paslaugos, kurias
sukūrė įmonės, dalyvavusios branduolių sintezės
moksliniuose tyrimuose. 
Rodiklis. Europos branduolių sintezės
laboratorijų pateiktos paraiškos gauti patentą. 
Dabartinė
padėtis: 2–3 nauji patentai per
metus (2011 m.); Tikslas: vidutiniškai 4–5 nauji patentai per metus
(2018 m.).
8) Užtikrinti, kad europinės svarbos mokslinių tyrimų
infrastruktūra būtų prieinama ir ja būtų naudojamasi
Rodiklis. Mokslinių tyrimų infrastruktūros
objektų, remiamų Bendrijos lygmeniu, skaičius ir mokslo
darbuotojų, naudojančių mokslinių tyrimų
infrastruktūrą pagal judumo ir prieigos rėmimo programas,
skaičius. 
Dabartinė
padėtis: apie 800 (2008 m.);
tikslas: 1200 (2018 m.).
Rodiklio aprašymas. Judumo
programa pagal branduolių sintezės programą remiami
trumpalaikiai Europos mokslininkų apsilankymai branduolių
sintezės objektuose, tokiuose kaip JET. 
Tiesioginiams veiksmams skirti rodikliai
1) JRC politikos rėmimui skirtas poveikio rodiklis 
Konkretaus
poveikio, kurį Europos politikai daro  Jungtinio tyrimų centro
teikiama techninė ir mokslinė pagalba formuojant politiką,
apraiškų skaičius.
Dabartinė
padėtis: 39 (2010 m.); tikslas: 45 (2018 m.).
2) JRC mokslinio našumo rodiklis 
To
paties lygio mokslo darbuotojų įvertinų straipsnių
skaičius.
Dabartinė
padėtis: 190 (2010 m.); tikslas: 210 (2018 m.).
1
ir 2 punktuose nurodyti rodikliai  gali būti pateikti vadovaujantis
tokiais Bendrijos tiesioginių veiksmų tikslais: 
-
Didinti branduolinę saugą, įskaitant kuro ir reaktorių
saugą, atliekų tvarkymą, eksploatavimo nutraukimą ir
avarinę parengtį;
-
Didinti branduolinį saugumą, įskaitant branduolinės saugos
priemones, branduolinių ginklų neplatinimą, kovą su
neteisėta prekyba ir branduolinę ekspertizę;
-
Didinti standartizacijos reikmėms naudojamos branduolinio mokslo
bazės kokybę;
-
Sudaryti palankias žinių valdymo, švietimo ir mokymo sąlygas;
-
Padėti įgyvendinti Sąjungos branduolinės saugos ir saugumo
srities politiką bei su šia politika susijusius kintančius
Sąjungos teisės aktus.

1.5.                
Pasiūlymo (iniciatyvos) pagrindas 
1.5.1.          
Trumpalaikiai arba ilgalaikiai poreikiai 

2011 m. kovo
mėn. Japonijoje įvykęs žemės drebėjimas ir po jo
sekę įvykiai Fukushima Daiichi atominėje jėgainėje
primena, kad branduolių dalijimasis, nors ir patikimas mažai anglies
dvideginio išskiriant gautos elektros šaltinis, tačiau reikalauja
nuolatinių pastangų saugos ir avarinės parengties srityje.
Pagrindiniai uždaviniai, kuriuos reikia išspręsti, kad dabartinė
branduolinė technologija galėtų toliau prisidėti prie
Europos energetikos sistemų konkurencingumo, energijos tiekimo saugumo ir
dekarbonizavimo, yra užtikrinti nuolatinį aukštą saugos lygį,
rasti galutinių atliekų tvarkymo sprendimus ir išlaikyti
branduolinės srities kompetenciją. Ne mažiau svarbu užtikrinti
patikimą radiacinės saugos sistemą Sąjungos lygmeniu
atsižvelgiant į radiacijos naudojimo privalumus medicinoje ir
pramonėje.  Atsižvelgiant į didėjantį
susirūpinimą dėl rizikos, kad bus nesilaikoma susitarimo
neplatinti branduolinių ginklų, ir į branduolinio terorizmo
pavojų, būtina sukurti tinkamas apsaugos priemones, kad branduolinis
saugumas būtų užtikrintas Europoje ir visame pasaulyje. 

1.5.2.          
Papildoma Sąjungos dalyvavimo nauda

Akivaizdu, kad buvo
reikalingas Bendrijos įsikišimas, kad būtų galima spręsti
branduolinės saugos ir prastėjančios branduolinės srities
kompetencijos Europoje problemas. Rinkos neprisiims didelės rizikos ir nevykdys
ilgalaikės mokslinių tyrimų ir plėtros programos
branduolių sintezės energijos srityje.  Turima įtikinamų
įrodymų, kad pavieniui veikiančios valstybės narės
nėra pajėgios užtikrinti būtinos viešosios intervencijos. Jų
investicijos į mokslinius tyrimus ir inovacijas yra palyginti nedidelės
ir fragmentiškos. Mažai tikėtina, kad valstybės narės
pačios sugebėtų pašalinti nepakankamo tarptautinio koordinavimo
trūkumą. Euratomo programa sukuriama pridėtinė vertė
išnaudojant valstybių narių vykdomų mokslinių tyrimų
ir privačiojo sektoriaus vykdomų mokslinių tyrimų
sinergiją, taip pat mokslo disciplinų ir technologinių
sektorių sinergiją. Ėmusis veiksmų Bendrijos lygiu
būtų gerokai padidintos branduolinių technologijų mokslinių
tyrimų ir inovacijų sistemos galimybės, koordinuojama
valstybių narių mokslinių tyrimų veikla, todėl
būtų išvengta veiklos kartojimosi, pagrindinėse srityse
išlaikoma kritinė masė ir užtikrinamas tinkamiausias viešojo
finansavimo panaudojimas. Įgyvendinant Euratomo programą taip pat
prisiimama didelė rizika ir vykdoma ilgalaikė mokslinių
tyrimų ir plėtros programa branduolių sintezės energijos
srityje ir taip pasidalijama rizika ir užtikrinamas veiklos mastas bei masto
ekonomija, kurios užtikrinti kitaip nebūtų įmanoma. Tiesioginiais
Jungtinio tyrimų centro (JRC) veiksmais sukuriama pridėtinė
vertė, nes ši veikla yra unikali Europos mastu. Vykdant šią
veiklą ne tik patenkinamas Komisijos poreikis užsitikrinti vidinę
prieigą prie mokslinių duomenų, kurie nebūtų susiję
su nacionaliniais ir privačiais interesais, tačiau taip pat teikiama
tiesioginė nauda Sąjungos piliečiams, t. y. prisidedama
vykdant politiką, kuria siekiama pagerinti ekonomines, aplinkos ir
socialines sąlygas. 

1.5.3.          
Panašios patirties išvados

Euratomo
programa grindžiama patirtimi, įgyta įgyvendinant ankstesnes Euratomo
bendrąsias programas. Per kelis dešimtmečius aprėpiantį
laikotarpį vykdant Euratomo programas:
–              
buvo sėkmingai įtraukti geriausi Europos
branduolinės energijos srities mokslo darbuotojai ir institutai, 
–              
pagilintos Europos branduolinės srities žinios
ir padarytas reikšmingas poveikis tinklų kūrimui ir
bendradarbiavimui, taip pat padėta reformuoti Europos branduolinius
mokslinius tyrimus.  
Vertinant
pasiekimus reikia atsižvelgti į svarbias praeities pamokas:
–              
mokslinių tyrimų, inovacijų ir
švietimo veikla turėtų būti geriau koordinuojama;
–              
mokslinių tyrimų rezultatai
turėtų būti geriau platinami ir panaudojami naujuose
produktuose, procesuose ir teikiant naujas paslaugas;
–              
įsikišimo loginis pagrindimas turėtų
būti labiau sutelktas, konkretesnis, išsamesnis ir skaidresnis;
–              
turi būti gerinama stebėsena ir
vertinimas.
Rekomendacijose
dėl tiesioginių veiksmų, įtrauktose į paskutines
vertinimo ataskaitas, nurodoma, kad JRC gali:
–              
skatinti platesnį integravimą kuriant
žinias Sąjungoje; 
–              
naujojoje JRC programoje numatyti, kad reikia
konkrečiam darbui taikyti poveikio analizę ir tirti ekonominį
efektyvumą; 
–              
skatinti bendradarbiavimą su pramone siekiant
padidinti Europos ekonomikos konkurencingumą.

1.5.4.          
Suderinamumas ir galima sąveika su kitomis
atitinkamomis priemonėmis

Euratomo programa
(2014–2018 m.) prisidedama prie bendrojoje mokslinių tyrimų ir
inovacijų programoje „Horizontas 2020“ (2014–2020 m.) nustatytų
tikslų įgyvendinimo. Atitinkamai,
Euratomo programa ir bendroji programa „Horizontas 2020“ bus tinkamai susietos kompleksiniais
veiksmais.

1.6.                
Trukmė ir finansinis poveikis 

ý Pasiūlymo (iniciatyvos) trukmė
ribota 
–     
ý  Pasiūlymas (iniciatyva) galioja nuo 2014 01 01 iki 2018 12 31 
–     
ý  Finansinis
poveikis nuo 2014 iki 2026 m.
¨ Pasiūlymo (iniciatyvos) trukmė
neribota
–     
Įgyvendinimo pradinis laikotarpis – nuo MMMM iki
MMMM,
–     
vėliau – visavertis taikymas.

1.7.                
Numatytas (-i) valdymo būdas (-ai)[31] 

ý Komisijos vykdomas tiesioginis
centralizuotas valdymas 
ý Netiesioginis centralizuotas valdymas, vykdymo užduotis perduodant:
–     
ý  vykdomosioms įstaigoms 
–     
ý  Bendrijų įsteigtoms įstaigoms[32] 
–     
ý nacionalinėms viešojo sektoriaus arba viešąsias paslaugas
teikiančioms įstaigoms 
–     
¨  asmenims, atsakingiems už konkrečių veiksmų
vykdymą pagal Europos Sąjungos sutarties V antraštinę dalį
ir nurodytiems atitinkamame pagrindiniame teisės akte, apibrėžtame
Finansinio reglamento 49 straipsnyje 
ý Pasidalijamasis valdymas kartu su valstybėmis narėmis (jei tinka)
¨ Decentralizuotas valdymas kartu su trečiosiomis šalimis 
¨ Jungtinis valdymas
kartu su tarptautinėmis organizacijomis (nurodyti)
Jei nurodomas daugiau
kaip vienas valdymo būdas, išsamią informaciją pateikti šio
punkto pastabų skiltyje.
Pastabos 
Komisija
ketina taikyti įvairius valdymo būdus vykdydama šią veiklą
ir remtis valdymo būdais, naudojamais pagal dabartines finansines
perspektyvas. Valdymas atliekamas
Komisijai teikiant paslaugas ir šiuo tikslu naudojant esamas vykdomąsias
Komisijos įstaigas, persvarstant jų įgaliojimus ir proporcingai
išplečiant jų įgaliojimus. 
Numatytas
tolesnis kitų Euratomo programos rūšių veiklos perdavimas
išorės vykdytojams, visų pirma pasinaudojant esamomis
įstaigomis, jeigu tai suderinama su pagrindinės politikos
kompetencijos išsaugojimu Komisijos tarnybose. Veiklos vykdymo išorės vykdytojams perdavimo priemonės,
kurios pasiliekamos siekiant vykdyti šią veiklą, bus pasirenkamos
atsižvelgiant į patvirtintą jų veiksmingumą ir
naudingumą. Be to, Komisijos
vykdomosioms įstaigoms priskirtų darbuotojų skaičius
turės didėti, palyginti su biudžeto dalimi, skirta išorės
tiekėjų vykdomai veiklai, taip pat atsižvelgiant į Komisijos
prisiimtą įsipareigojimą dėl darbuotojų („Strategijos
„Europa 2020“ biudžetas“, COM(2011)500). 

2.                      
VALDYMO PRIEMONĖS 

Paprastinimas
Euratomo
programa turi pritraukti talentingiausių mokslo darbuotojų ir novatoriškiausių
Europos įmonių. Šį tikslą galima pasiekti tik
įgyvendinant tokią programą, kurioje būtų numatyta
mažiausia įmanoma administracinė našta dalyviams ir atitinkamos
finansavimo sąlygos. Euratomo programos paprastinimas yra dalis platesnio
masto paprastinimo proceso, pasiūlyto programoje „Horizontas 2020“. Kaip
ir programos „Horizontas 2020“ atveju, paprastinant Euratomo programą
siekiama trijų pagrindinių tikslų: sumažinti administracines
išlaidas dalyviams; paspartinti visus su pasiūlymų ir dotacijų
valdymu susijusius procesus bei sumažinti finansinių klaidų
skaičių. 
Euratomo
programos paprastinimas apima kelias sritis. 
1) struktūrinis paprastinimas: Programos
„Horizontas 2020“ taisyklės bus taikomos ir Euratomo programai.
2) Iš esmės supaprastinus finansavimo
taisykles bus lengviau parengti pasiūlymus ir bus lengviau valdyti
projektus. Be to, taip sumažės finansinių klaidų skaičius.
Siūloma laikytis šio požiūrio:
Pagrindinis
dotacijų finansavimo modelis:
–              
supaprastintas realiai patirtų
tiesioginių išlaidų atlyginimas, leidžiant plačiau naudoti
įprastą gavėjo apskaitos sistemą, įskaitant tam
tikrų mokesčių ir rinkliavų pagrįstumą;
–              
galimybė padalinio išlaidas personalui
(vidutines išlaidas personalui) naudoti tiems gavėjams, kuriems šis
naudojimas yra įprastas jų taikomas apskaitos metodas ir MVĮ
savininkams, kurie negauna atlyginimo;
–              
laiko registravimo supaprastinimas nustatant
aiškų ir paprastą būtiniausių sąlygų
rinkinį, visų pirma panaikinant įpareigojimą registruoti
tik su Sąjungos projektais dirbančio personalo laiką;
–              
nustatomas vienas bendras išlaidų atlyginimo
dydis visiems dalyviams vietoj 3 skirtingų dydžių atsižvelgiant
į dalyvio tipą;
–              
nustatomas vienas nekintamas netiesioginių
išlaidų atlyginimo dydis, kuris būtų paprastai taikomas vietoj 4
metodų, naudojamų apskaičiuoti netiesiogines išlaidas;
–              
konkrečių sričių projektams
finansuoti skiriamos vienkartinės sumos, atsižvelgiant į rezultatus.
3) Taikant 2.2.2 skirsnyje aprašytą persvarstytą
kontrolės strategiją siekiama užtikrinti naują pusiausvyrą
tarp pasitikėjimo ir kontrolės bei dar labiau sumažinti
administracinę naštą dalyviams. 
Supaprastinus
taisykles ir kontrolės priemones visos projekto
įgyvendinimo procedūros ir procesai būtų
racionalizuojami. Racionalizavimas aprėpia išsamias pasiūlymo
turinio ir formos, pasiūlymų pavertimo projektais procesų,
ataskaitų teikimo ir stebėsenos nuostatas bei susijusius
rekomendacinius dokumentus ir paramos paslaugas. Administracines išlaidas
dalyviams daugiausiai pavyks sumažinti įdiegus bendrą vartotojams
skirtą IT centrą, pagrįstą Sąjungos Mokslinių
tyrimų ir plėtros septintosios bendrosios programos
(2007–2013 m.) (FP7) dalyvių portalu.

2.1.                
Priežiūros ir atskaitomybės
taisyklės 

Turi
būti sukurta nauja Euratomo programos netiesioginių veiksmų
vertinimo ir stebėsenos sistema. Ji bus grindžiama išsamia, tinkamu laiku
taikoma darnia strategija, pirmenybę teikiant našumui, išeigai,
rezultatams ir poveikiui. Ji bus paremta atitinkamomis duomenų
bazėmis, ekspertais, specialia mokslinių tyrimų veikla ir
glaudesniu bendradarbiavimu su valstybėmis narėmis ir asocijuotomis
šalimis; jai suteikiama papildoma vertė ją tinkamai platinant ir
teikiant apie ją ataskaitas. JRC toliau gerins tiesioginių
veiksmų stebėseną ir šiuo tikslu patikslins rezultatų ir
poveikio apibūdinimo rodiklius.

2.2.                
Valdymo ir kontrolės sistema 

Vertinant
mokslinių tyrimų sritį teisėtumo ir reguliarumo atžvilgiu
kaip pagrindinis rodiklis buvo nustatyta 2 % klaidų riba. Tačiau
dėl to atsirado tam tikras netikėtas ir nepageidaujamas šalutinis
poveikis. Gavėjai ir teisėkūros institucija ilgainiui
įsitikino, kad su kontrole susijusi našta pernelyg padidėjo. Dėl
to kyla rizika sumažinti Sąjungos mokslinių tyrimų
programų, įskaitant Euratomo programos, patrauklumą ir
todėl neigiamai paveikti Sąjungos mokslinius tyrimus ir inovacijas.
2011 m.
vasario 4 d. Europos Vadovų Taryba pareiškė, kad „Itin svarbu
supaprastinti ES priemones, kuriomis siekiama skatinti mokslinius tyrimus,
technologinę plėtrą ir inovacijas, siekiant sudaryti palankesnes
sąlygas geriausiems mokslininkams ir novatoriškiausioms bendrovėms
jas įsisavinti, visų pirma atitinkamoms institucijoms susitariant
dėl naujos pusiausvyros tarp pasitikėjimo ir kontrolės bei tarp
rizikavimo ir rizikos vengimo“ (žr. EUCO 2/1/11 REV1, 2011 m. kovo
8 d., Briuselis).
2010 m.
lapkričio 11 d. (P7_TA(2010)0401) rezoliucijoje „Dėl
mokslinių tyrimų programų įgyvendinimo paprastinimo“
Europos Parlamentas aiškiai parėmė didesnę klaidų
riziką finansuojant mokslinius tyrimus ir „išreiškė
susirūpinimą, kad dabartinė FP7 valdymo sistema ir praktika yra
grindžiama vien kontrolės priemonėmis, todėl švaistomi
ištekliai, mažėja dalyvavimas ir sukuriama ne tokia patraukli
mokslinių tyrimų erdvė; susirūpinęs pabrėžia, kad
dabartinė „jokios rizikos“ principu grindžiama valdymo sistema padeda
veikiau išvengti rizikos, nei ją valdyti“. 
Gerokai
padidinus atliekamų auditų skaičių ir vėliau
ekstrapoliuojant rezultatus taip pat buvo sulaukta daug skundų iš
mokslinių tyrimų bendruomenės (pvz., iniciatyva
„Pasitikėkite mokslo darbuotojais“[33],
dėl kurios kol kas surinkta 13 800 parašų).
Todėl
suinteresuotosios šalys ir institucijos reiškia nuomonę, kad dabartinis
požiūris turi būti persvarstytas. Yra kitų tikslų ir
interesų (visų pirma mokslinių tyrimų politikos
sėkmė, tarptautinis konkurencingumas ir aukšta mokslo kokybė),
į kuriuos taip pat reikėtų atsižvelgti. Kartu akivaizdu, jog
biudžetą reikia valdyti efektyviau ir veiksmingiau bei užtikrinti, kad
nebūtų sukčiaujama  ir švaistomos lėšos. Tokie yra bendri
programos „Horizontas 2020“ ir Euratomo programos uždaviniai.
Komisija
siekia galutinio tikslo – užtikrinti, kad likutinių klaidų dydis
būtų mažesnis nei 2 % visų išlaidų programos
įgyvendinimo laikotarpiu ir šiuo tikslu Komisija ėmė taikyti tam
tikras paprastinimo priemones. Tačiau turi būti nagrinėjami kiti
tikslai, pvz., Sąjungos mokslinių tyrimų politikos patrauklumas
ir jos sėkmė, tarptautinė konkurencija, aukšta mokslo
kokybė ir ypač kontrolės priemonių taikymo išlaidos (žr.
2.2.2 punktą).
Atsižvelgiant
į šiuos elementus siūloma, kad už mokslinių tyrimų ir
inovacijų biudžeto vykdymą atsakingiems generaliniams direktoratams
būtų nustatytas  tikslas sukurti vidaus kontrolės sistemą,
kurią taikant būtų pagrįstai užtikrinama, kad klaidų
rizika daugiamečiu išlaidų laikotarpiu kasmet neviršytų 2–5%, o
galutinis tikslas būtų užtikrinti, kad daugiamečių
programų įgyvendinimo pabaigoje likutinių klaidų dydis
būtų kuo artimesnis 2% (jau atsižvelgus į visų auditų,
taisomųjų ir susigrąžinimo priemonių finansinį
poveikį). 

2.2.1.          
Vidaus kontrolės sistema 

Dotacijų
vidaus kontrolės sistema grindžiama:
–              
Komisijos vidaus kontrolės standartų
įgyvendinimu;
–              
geriausių projektų pasirinkimo procedūromis
ir jų pavertimu teisinėmis priemonėmis;
–              
projektų ir sutarčių valdymu kiekvieno
projekto įgyvendinimo laikotarpiu;
–              
ex ante visų 100 %
pareiškimų patikrinimu, įskaitant audito pažymėjimų
gavimą ir išlaidų metodų ex ante sertifikavimą;

–              
prašymų imties ex post auditais ir 
–              
moksliniu projektų rezultatų vertinimu. 
Jeigu
vykdomi tiesioginiai veiksmai, į finansines procedūras įtraukiami
pirkimų ex–ante patikrinimai ir kontrolės
priemonių ex–post patikrinimai. Rizika vertinama kiekvienais
metais, darbų atlikimo pažanga ir išteklių naudojimas stebimas
reguliariai ir remiantis apibrėžtais tikslais bei rodikliais.

2.2.2.          
Kontrolės sąnaudos ir nauda 

Apskaičiuota,
kad vidaus kontrolės sistemos išlaidos, kurias Komisijos generaliniai
direktoratai patirtų įgyvendindami mokslinių tyrimų ir
inovacijų biudžetą (įskaitant Euratomo), yra 267 mln. EUR
per metus (remiantis 2009 m. nustatyta priimtina klaidų rizika). Dėl
šios sistemos taip pat gerokai padidėjo našta gavėjams ir Komisijos
tarnyboms. Gavėjai ir teisėkūros institucija ilgainiui
įsitikino, kad su kontrole susijusi našta pernelyg padidėjo. Dėl
to kyla rizika sumažinti Sąjungos mokslinių tyrimų programos
patrauklumą ir todėl neigiamai paveikti Sąjungos mokslinius
tyrimus ir inovacijas.
Komisijos
tarnybų 43 % visų kontrolės išlaidų (neįskaitant
gavėjų išlaidų) patiriama projekto valdymo etape, 18 % –
renkantis pasiūlymus ir 16 % – derantis dėl sutarčių. Ex-post
auditai ir jų įgyvendinamas sudarė 23 % (61 mln. EUR)
visų išlaidų.
Tačiau
šiomis didelėmis kontrolės pastangomis nepavyko tinkamai pasiekti
kontrolės tikslų. FP6
programai apskaičiuotas likutinių klaidų dydis, jau atsižvelgus
į visus susigrąžinimus ir pataisymus, kurie buvo ar turi būti
įgyvendinti, tebeviršija 2 %. Dabartinis klaidų dydis, nustatomas, kai Mokslinių
tyrimų ir inovacijų generalinis direktoratas atlieka  FP7 auditus, 
yra apie 5 % ir, nors atlikus auditus jis bus sumažintas ir yra šiek tiek
iškreiptas, nes daugiausia susijęs su anksčiau netikrintais
gavėjais, mažai tikėtina, kad bus pasiektas  2 % klaidų
lygis. Europos Audito Rūmai
nurodo panašų klaidų dydį. 
2.2.3.     Numatomas neatitikties rizikos
lygis 
Atskaitos
taškas yra status quo remiantis auditais, kurie iki šiol taikyti FP7. Šis preliminarus reprezentatyvus klaidų
dydis yra beveik 5 % (Mokslinių tyrimų ir plėtros
generalinio direktorato atveju). Daugelį
aptiktų klaidų  nulėmė tai, kad dabartinė
mokslinių tyrimų finansavimo sistema grindžiama mokslinių
tyrimų projektų faktinių išlaidų, kurias deklaruoja
dalyvis, kompensavimu. Todėl
būna ypač sunku įvertinti finansavimo reikalavimus
atitinkančias išlaidas.
Išanalizavus
klaidų dydžius, kurie nustatomi Mokslinių tyrimų ir
inovacijų generalinio direktorato atliekamų FP7 auditų metu,
paaiškėjo, kad: 
– 
Apie 27 % klaidų, vertinant jų skaičių, ir 35 % 
klaidų, vertinant jų sumą, yra susijusios su personalo
išlaidomis.  Reguliariai
pasitaikančios problemos yra: užuot deklaravus faktines išlaidas
deklaruojamos vidutinės ar į biudžetą įtrauktos išlaidos,
nėra tinkamai registruojamas darbo su programa laikas, deklaruojamos
finansavimo reikalavimų neatitinkančios išlaidos.
–
Apie 40 % klaidų, vertinant jų skaičių, ir 37 %
klaidų, atsižvelgiant į vertę, yra susijusios su kitomis
tiesioginėmis išlaidomis (ne personalui). Reguliariai nustatomos klaidos:
PVM įtraukimas, aiškaus  ryšio su projektu nebuvimas, sąskaitų
faktūrų ar mokėjimo įrodymų nepateikimas ir
neteisingas nusidėvėjimo apskaičiavimas deklaruojant visą
įrangos kainą, o ne nusidėvėjimo sumą, subrangos
sutarčių sudarymas negavus išankstinio leidimo arba nesilaikant
geriausio kainos ir kokybės santykio taisyklių ir t. t.
–
Apie 33 % klaidų, vertinant jų skaičių, ir 28 %
klaidų, vertinant sumą, yra susijusios su netiesioginių
išlaidų apskaičiavimo klaidomis. Rizika yra tokia pati kaip ir
personalo išlaidoms, tačiau dar yra papildoma rizika, kad
pridėtinės  išlaidos bus netiksliai ar nesąžiningai priskirtos
projektams.
Tam
tikrais atvejais netiesioginės išlaidos yra nekintamo dydžio
tiesioginių išlaidų procentinė dalis, todėl
netiesioginių išlaidų klaida yra proporcinga tiesioginių
išlaidų klaidai.
Į
programą „Horizontas 2020“ ir Euratomo programą įtraukta daug
svarbių paprastinimo priemonių (žr. aukščiau 2 punktą),
kurias taikant pavyks sumažinti visų kategorijų klaidų
dydį. Tačiau pasikonsultavus su suinteresuotosiomis šalimis ir
institucijomis dėl tolesnio paprastinimo ir atsižvelgus į programos
„Horizontas 2020“ poveikio vertinimą, paaiškėjo, kad priimtinausia
galimybė – toliau taikyti faktinių išlaidų atlyginimu
grindžiamą finansavimo modelį. Atrodo per anksti šiame etape
sistemingai naudoti rezultatais grindžiamą finansavimą, fiksuoto
dydžio ar vienkartines sumas, nes tokia sistema neišbandyta įgyvendinant
ankstesnes programas. Tačiau sprendimas ir toliau taikyti faktinių
išlaidų atlyginimu grindžiamą sistemą reiškia, kad klaidos
tebesikartos.
Išanalizavus
klaidas, nustatytas atliekant FP7 auditus, matyti, kad maždaug 25–35 % klaidų 
bus išvengiama taikant siūlomas paprastinimo priemones. Tikimasi, kad
klaidų dydis sumažės maždaug 1,5%, t. y. nuo beveik 5 % iki
3,5 %; ši Komisijos komunikate nurodyta vertė laikoma
užtikrinančia tinkamą pusiausvyrą tarp administracinių
kontrolės išlaidų ir klaidų rizikos.
Todėl
Komisija mano, kad mokslinių tyrimų išlaidoms pagal Euratomo
programą 2–5 %  intervalo metinės klaidų rizikos dydis yra
realistinis tikslas, atsižvelgiant į kontrolės išlaidas,
siūlomas taisyklių paprastinimo priemones  ir susijusią
riziką, siejamą su mokslinių tyrimų projekto išlaidų
atlyginimu. Galutinis tikslas – pasiekti, kad programų įgyvendinimo
pabaigoje, įvertinus finansinį visų auditų,
taisomųjų ir susigrąžinimo priemonių poveikį,
likutinių klaidų dydis būtų kuo artimesnis 2%. 
Ex–post audito strategijoje, taikomoje
išlaidoms pagal programą „Horizontas 2020“ ir Euratomo programą,
atsižvelgiama į šį tikslą. Ji bus grindžiama visos programos
išlaidų reprezentatyviosios imties finansiniu auditu, papildytu imtimi,
sudaryta atsižvelgiant į su rizika susijusias aplinkybes. 
Bendras
ex–post auditų skaičius bus ribotas – jų bus
vykdoma tik tiek, kiek būtina šiam tikslui pasiekti ir strategijai
įgyvendinti. Komisija rekomenduoja, kad visu programos „Horizontas 2020“
ir Euratomo programos įgyvendinimo laikotarpiu auditas būtų
taikomas ne daugiau kaip 7 % dalyvių. Iš ankstesnės patirties yra
paaiškėję, kad tos išlaidos, kurios turi būti tikrinamos
atliekant auditą, būtų gerokai didesnės, tikėtina, kad
reikėtų patikrinti ne mažiau kaip 40 %. 
Ex–post audito strategijos nuostatos
dėl teisėtumo ir reguliarumo bus papildytos išsamiu moksliniu
vertinimu ir apsaugos nuo sukčiavimo strategija (žr. 2.3 punktą
toliau).
Šis
scenarijus grindžiamas prielaida, kad paprastinimo priemonėms nėra taikomi
esminiai pakeitimai, kai naudojamas sprendimų priėmimo procesas.
Pastaba:
šis skirsnis taikomas tik dotacijų valdymo procesui; administracinėms
ir veiklos išlaidoms, kurios patiriamos organizuojant viešųjų
pirkimų procesą, leidžiama klaidų rizikos dydžio riba  yra
2 %. 
2.3.        Sukčiavimo ir
pažeidimų prevencijos priemonės 
Generaliniai
direktoratai, kurie įpareigojami vykdyti mokslinių tyrimų ir
inovacijų biudžetą, su sukčiavimu turi kovoti visais dotacijos
valdymo etapais. Jie parengia ir įgyvendina kovos su sukčiavimu
strategijas, įskaitant plataus masto žvalgybos informacijos
naudojimą, visų pirma naudojant pažangias IT priemones, ir
darbuotojų mokymą bei informavimą. Siekiant atgrasinti
pažeidėjus taikomos sankcijos, o nustatytiems pažeidėjams numatytos
nuobaudos. Tokia veikla bus tęsiama. Buvo patikrinta, ar pasiūlymuose
dėl programos „Horizontas 2020“ ir Euratomo programos numatytos
veiksmingos apsaugos nuo sukčiavimo priemonės ir atliktas jų
poveikio vertinimas. Apskritai pasiūlytos priemonės turėtų
padaryti teigiamą poveikį kovai su sukčiavimu, daugiau
dėmesio bus skiriama rizika grindžiamam auditui ir sustiprintam
moksliniam  vertinimui ir kontrolei.
Reikėtų
pabrėžti, kad, palyginti su visomis išlaidomis, nustatytas
sukčiavimas yra labai mažo masto, tačiau įgyvendinti
mokslinių tyrimų biudžetą įpareigoti generaliniai
direktoratai privalo kovoti su sukčiavimu.
Komisija
tinkamomis priemonėmis užtikrina, kad vykdant pagal šį
reglamentą finansuojamus veiksmus Sąjungos finansiniai interesai
būtų saugomi taikant prevencines kovos su sukčiavimu, korupcija
ir kitokia neteisėta veika priemones, atliekant veiksmingus patikrinimus
ir, jei nustatoma pažeidimų, atgaunant nepagrįstai sumokėtas
sumas ir prireikus skiriant veiksmingas, proporcingas ir atgrasomas sankcijas.
Komisijai
arba jos atstovams ir Audito Rūmams suteikiami įgaliojimai atlikti
visų dotacijų gavėjų, rangovų ir subrangovų,
gavusių Sąjungos lėšų pagal programą, dokumentų
auditą ir auditą vietoje.
Europos
kovos su sukčiavimu tarnyba (OLAF) gali, laikydamasi Reglamente
(Euratomas, EB) Nr. 2185/96 nustatytų procedūrų, atlikti
ūkinės veiklos vykdytojų, tiesiogiai arba netiesiogiai
susijusių su tokiu finansavimu, patikrinimus ir inspektavimą vietoje,
siekdama nustatyti, ar vykdant dotacijos susitarimą, dotacijos
sprendimą ar sutartį dėl Sąjungos lėšų skyrimo
nebūta Sąjungos finansiniams interesams kenkiančių
sukčiavimo, korupcijos ar kitos neteisėtos veikos atvejų. 
Nepažeidžiant
ankstesnių pastraipų nuostatų, bendradarbiavimo susitarimuose su
trečiosiomis šalimis bei tarptautinėmis organizacijomis ir
dotacijų susitarimuose, dotacijų sprendimuose ir sutartyse,
sudaromose įgyvendinant šį reglamentą, Komisijai, Audito
Rūmams ir OLAF aiškiai suteikiami įgaliojimai atlikti tokį
auditą, patikrinimus ir inspektavimą vietoje. 
3.         NUMATOMAS
PASIŪLYMO (INICIATYVOS) FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
·     
Dabartinės biudžeto išlaidų eilutės 
Daugiametės
finansinės programos išlaidų kategorijas ir biudžeto eilutes nurodyti
eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Aprašymas.....................................................] || DA/NDA[34] || ELPA šalių[35] || šalių kandidačių[36] || trečiųjų šalių || pagal Finansinio reglamento 18 straipsnio 1 dalies aa punktą 
 1 ||   || DA || NE || TAIP / NE* || TAIP || TAIP 
   ||   ||   ||   ||   ||   
·     
Prašomos sukurti naujos biudžeto eilutės 
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris Išlaidų kategorija || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
 1 || 08 01 Mokslinių tyrimų politikos srities administracinės išlaidos 08 01 05 01 Mokslinių tyrimų personalo išlaidos 08 01 05 02 Mokslinių tyrimų išorės personalas 08 01 05 03 Kitos valdymo išlaidos moksliniams tyrimams   10 01 Tiesioginių mokslinių tyrimų politikos srities administracinės išlaidos 10 01 05 Tiesioginių mokslinių tyrimų politikos srities veiklos rėmimo išlaidos 10 01 05 01 Išlaidos mokslinių tyrimų personalui 10 01 05 02 Mokslinių tyrimų išorės personalas 10 01 05 03 Kitos mokslinių tyrimų valdymo išlaidos 10 01 05 04 Mokslinių tyrimų infrastruktūros     08 03 02 01 Euratomas. Branduolių sintezės energija 08 03 02 02 Euratomas. Branduolių dalijimasis ir radiacinė sauga  08 04 01 Asignavimai iš trečiųjų šalių įnašų, skirtų moksliniams tyrimams ir technologijų plėtrai   10 03 Tiesiogiai finansuojami asignavimai moksliniams tyrimams vykdyti. Euratomas 10 03 01 Branduolinė Jungtinio tyrimų centro (JRC) veikla 10 03 02 Asignavimai iš trečiųjų šalių įnašų   || NDA || NE || TAIP / NE* || TAIP || NE 
* Vyksta diskusijos su
Turkija dėl asociacijos susitarimų branduolinių mokslinių
tyrimų srityje.
JRC prašo sukurti naują biudžeto eilutę investicijoms į
infrastruktūrą. Dauguma JRC objektų įrengti
6-ajame ir 7-ajame dešimtmečiuose ir nebėra pažangūs. 
Todėl reikia naujų objektų arba modernizuoti esamus objektus,
kad JRC daugiametę darbo programą būtų galima vykdyti
laikantis ES saugos ir saugumo standartų ir siekiant ES/20/20/20
aplinkosaugos tikslų. JRC parengė „Infrastruktūros plėtros
planą 2014–2020“, kuriame nurodyti investicijų iki 2020 m. poreikiai
visiems JRC objektams ir kurie įtraukti į naują
siūlomą biudžeto eilutę.
JRC yra Komisijos
generalinis direktoratas, išsidėstęs penkiose skirtingose šalyse,
kurio septyni mokslo institutai yra įsteigti penkiose ES valstybėse
narėse: Isproje (Italija), Gelyje (Belgija), Petene (Nyderlanduose),
Karlsrūhėje (Vokietijoje) ir Sevilijoje (Ispanija). JRC
mokslinių tyrimų infrastruktūrą sudaro branduolinės
energetikos objektai ir įvairios unikalios labai specializuotos
laboratorijos, kurios turi laikytis kiekvienos iš buveinės šalių
branduolinių, aplinkosaugos ir saugos reikalavimų. Specializuotas
technines paslaugas, reikalingas šių objektų techninei
priežiūrai vykdyti ir juos eksploatuoti, teikia JRC personalas
(įskaitant saugos ir saugumo, ugniagesių komanda ir t. t.);
jokios kitos Komisijos tarnybos tokio personalo neturi. 
Biudžeto
eilutė 10 01 05 01 naudojama pareigūnams, užimantiems pareigas,
nurodytas JRC personalo lentelėje, finansuoti, o eilutė 10 01 05 02 –
išorės personalui, įdarbintam pagal laikinas sutartis
(sutartininkams, deleguotiesiems nacionaliniams ekspertams, stipendijų
gavėjams ir stažuotojams), kad JRC galėtų išlikti lydere
mokslinių tyrimų srityje ir tenkinti specifinius poreikius,
susijusius su jos misija Komisijai teikti tiesioginės pagalbos
mokslinių tyrimų srityje paslaugas.  
Šios lėšos
darbuotojams daugiausia skirtos mokslininkams ir techniniams darbuotojams,
atliekantiems mokslines užduotis pagal JRC darbų programą,
finansuoti. Šių eilučių administracinis aspektas yra palyginti
nežymus (mažiau nei 20 %), kaip patvirtino Žmogiškųjų
išteklių generalinis direktoratas, atlikęs metinį
patikrinimą.
Biudžeto
eilutė 10 01 05 03 skirta paramai branduolinei ir nebranduolinei mokslinei
ir techninei infrastruktūrai. Didžioji dalis pagal šią eilutę
suteikiamų lėšų skirta 1) tam, kad būtų užtikrintas
normalus JRC institutų veikimas  (t. y. techninė priežiūra,
techninė įranga, vandens, dujų ir elektros tiekimas, sauga ir
saugumas, radiacinė sauga, IT, telekomunikacijos, duomenų tvarkymas
ir t. t.) ir 2) vienkartinėms operacijoms (renovacijos darbai, esamų
objektų modernizavimas, atitiktis naujiems standartams ir t. t.).
3.2.        Numatomas poveikis išlaidoms 
3.2.1.     Numatomo poveikio išlaidoms
suvestinė. Netiesioginiai moksliniai tyrimai        dabartinėmis kainomis mln. EUR (tūkstantųjų
tikslumu)
 Daugiametės finansinės programos išlaidų kategorija: || 1 || Pažangus integracinis augimas 
 Netiesioginiai moksliniai tyrimai ||   ||   || Metai || Metai || Metai || Metai || Metai || Metai || IŠ VISO 
  Veiklos asignavimai || 2014 || 2015 || 2016 || 2017 || 2018 || > 2018 ||   
 Biudžeto eilutės numeris 08 03 02 iš viso || Įsipareigojimai || (1) || 159.641 || 171.785 || 184.350 || 197.350 || 210.794 ||   || 923.920 
 Mokėjimai || (2) || 100.131 || 125.934 || 152.733 || 162.535 || 196.821 || 185.766 || 923.920 
 Biudžeto eilutės numeris 08 03 02 01 Biudžeto eilutės numeris 08 03 02 02 || Įsipareigojimai || (1) || 108.073 || 116.201 || 124.612 || 133.312 || 142.309 ||   || 624.507 
 Mokėjimai || (2) || 80.065 || 94.967 || 104.867 || 107.771 || 128.659 || 108.178 || 624.507 
 Įsipareigojimai || (1) || 51.568 || 55.584 || 59.739 || 64.038 || 68.485 ||   || 299.414 
 Mokėjimai || (2) || 20.066 || 30.967 || 47.867 || 54.764 || 68.162 || 77.589 || 299.415 
 Administracinio pobūdžio asignavimai, finansuojami Euratomo programos rinkinio lėšomis[37] 08 01 05 01 Mokslinių tyrimų personalo išlaidos 08 01 05 02 Mokslinių tyrimų išorės personalas 08 01 05 03 Kitos valdymo išlaidos moksliniams tyrimams   ||     17.780 2.240 7.007   ||     18.136 2.285 7.147   ||     18.498 2.330 7.290   ||     18.868 2.377 7.436   ||     19.246 2.425 7.585   ||         ||     92.529 11.657 36.465   
 Biudžeto eilutės numeris 08 01 05 ||   || (3) || 27.027 || 27.568 || 28.119 || 28.681 || 29.255 ||   || 140.650 
 IŠ VISO asignavimų Mokslinių tyrimų ir inovacijų GD || Įsipareigojimai || =1+1a +3 || 186.668 || 199.353 || 212.469 || 226.031 || 240.049 ||   || 1064.570 
 Mokėjimai || =2+2a+3 || 127.158 || 153.502 || 180.852 || 191.216 || 226.076 || 185.766 || 1064.570 
  IŠ VISO veiklos asignavimų || Įsipareigojimai || (4) || 159.641 || 171.785 || 184.350 || 197.350 || 210.794 ||   || 923.920 
 Mokėjimai || (5) || 100.131 || 125.934 || 152.733 || 162.350 || 196.821 || 185.766 || 923.920 
  IŠ VISO administracinio pobūdžio asignavimų, finansuojamų Euratomo programos rinkinio lėšomis || (6) || 27.027 || 27.568 || 28.119 || 28.681 || 29.255 || 0 || 140.650 
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || =4+ 6 || 186.668 || 199.353 || 212.469 || 226.031 || 240.049 ||   || 1064.570 
 Mokėjimai || =5+ 6 || 127.158 || 153.502 || 180.852 || 191.216 || 226.076 || 185.766 || 1064.570 
Jei pasiūlymas (iniciatyva) daro poveikį
kelioms išlaidų kategorijoms:
netaikoma

 Daugiametės finansinės programos išlaidų kategorija: || 5 || Administracinės išlaidos 
dabartinėmis kainomis mln. EUR
(tūkstantųjų tikslumu)
   ||   ||   || 2014 metai || 2015 metai || 2016 metai || 2017 metai || 2018 metai || IŠ VISO 
 GD Moksliniai tyrimai / tiesioginiai moksliniai tyrimai || 
  Žmogiškieji ištekliai ||   ||   ||   ||   ||   || 0 
  Kitos administracinės išlaidos ||   ||   ||   ||   ||   || 0 
 IŠ VISO <…….> GD || Asignavimai ||   ||   ||   ||   ||   || 0 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) ||   ||   ||   ||   ||   || 0 
dabartinėmis kainomis mln. EUR (tūkstantųjų
tikslumu)
   ||   ||   || 2014 || 2015 || 2016 || 2017 || 2018 || > 2018 || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 186.668 || 199.353 || 212.469 || 226.031 || 240.049 ||   || 1064.570 
 Mokėjimai || 127.158 || 153.502 || 180.852 || 191.216 || 226.076 || 185.766 || 1064.570 
3.2.1. Numatomo poveikio išlaidoms
suvestinė. Tiesioginiai moksliniai tyrimai
                                                                                                 dabartinėmis
kainomis mln. EUR (tūkstantųjų tikslumu)
 Daugiametės finansinės programos išlaidų kategorija: || 1 || Pažangus integracinis augimas 
   JRC GD Tiesioginiai moksliniai tyrimai ||   ||   || 2014 metai || 2015 metai || 2016 metai || 2017 metai || 2018 metai || ≥ 2019 metai || IŠ VISO 
  Veiklos asignavimai ||   ||   ||   ||   ||   ||   ||   
 Biudžeto eilutės numeris 10.03 || Įsipareigojimai || (1a) || 10.457 || 10.666 || 10.879 || 11.097 || 11.319 || 0 || 54.417 
 Mokėjimai || (2a) || 4.706 || 8.982 || 10.208 || 10.935 || 11.153 || 8.434 || 54.417 
 Biudžeto eilutės numeris 10.03.01 || Įsipareigojimai || (1a) || 10.457 || 10.666 || 10879 || 11.097 || 11.319 || 0 || 54.417 
 Mokėjimai || (2a) || 4.706 || 8.982 || 10.208 || 10.935 || 11.153 || 8.434 || 54.417 
 Administracinio pobūdžio asignavimai, finansuojami Euratomo programos rinkinio lėšomis[38] 10 01 05            10 01 05 01             10 01 05 02             10 01 05 03 10 01 05 04 ||     126.796 61.598 11.205 38.706 15.286 ||     130.284 63.754 11.457 39.481 15.592 ||     133.874 65.986 11.715 40.270 15.903 ||     137.571 68.295 11.979 41.076 16.222 ||     141.377 70.686 12.248 41.897 16.546 ||   ||     669.901 330.319 58.604 201.430 79.549 
 IŠ VISO asignavimų JRC GD / Tiesioginiai moksliniai tyrimai || Įsipareigojimai || =1+1a +3 || 137.253 || 140.950 || 144.753 || 148.668 || 152.695 ||   || 724.319 
 Mokėjimai || =2+2a+3 || 131.501 || 139.266 || 144.082 || 148.506 || 152.530 || 8.434 || 724.319 
  IŠ VISO veiklos asignavimų || Įsipareigojimai || (4) || 10.457 || 10.666 || 10.879 || 11.097 || 11.319 || 0 || 54.417 
 Mokėjimai || (5) || 4.706 || 8.982 || 10.208 || 10.935 || 11.153 || 8.434 || 54.417 
  IŠ VISO administracinio pobūdžio asignavimų, finansuojamų Euratomo programos rinkinio lėšomis || (6) || 126.796 || 130.284 || 133.874 || 137.571 || 141.377 || 0 || 669.901 
 IŠ VISO asignavimų Daugiametės finansinės programos 1 IŠLAIDŲ KATEGORIJA || Įsipareigojimai || =4+ 6 || 137.253 || 140.950 || 144.753 || 148.668 || 152.695 || 0 || 724.319 
 Mokėjimai || =5+ 6 || 131.501 || 139.266 || 144.082 || 148.506 || 152.530 || 8.434 || 724.319 
Jei pasiūlymas (iniciatyva) daro poveikį
kelioms išlaidų kategorijoms:
netaikoma
 Daugiametės finansinės programos išlaidų kategorija: || 5 || Administracinės išlaidos 
dabartinėmis kainomis mln. EUR (tūkstantųjų
tikslumu)
   ||   ||   || 2014 metai || 2015 metai || 2016 metai || 2017 metai || 2018 metai || IŠ VISO 
 GD Moksliniai tyrimai / tiesioginiai moksliniai tyrimai || 
  Žmogiškieji ištekliai ||   ||   ||   ||   ||   ||   
  Kitos administracinės išlaidos ||   ||   ||   ||   ||   ||   
 IŠ VISO <…….> GD || Asignavimai ||   ||   ||   ||   ||   ||   
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) ||   ||   ||   ||   ||   ||   
dabartinėmis kainomis mln. EUR
(tūkstantųjų tikslumu)
   ||   ||   || 2014 metai || 2015 metai || 2016 metai || 2017 metai || 2018 metai   || > 2018 metai || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 137.253 || 140.950 || 144.753 || 148.668 || 152.695 || 0 || 724.319 
 Mokėjimai || 131.501 || 139.266 || 144.082 || 148.506 || 152.530 || 8.434 || 724.319 
Numatomo poveikio išlaidoms suvestinė.
Netiesioginiai moksliniai tyrimai + Tiesioginiai moksliniai tyrimai         
dabartinėmis kainomis mln. EUR (tūkstantųjų tikslumu)
 Daugiametės finansinės programos išlaidų kategorija: || 1 || Pažangus integracinis augimas 
 Suvestinė Netiesioginiai moksliniai tyrimai / tiesioginiai moksliniai tyrimai ||   ||   || 2014 metai || 2015 metai || 2016 metai || 2017 metai || 2018 metai || > 2018 metai || IŠ VISO 
  Veiklos asignavimai ||   ||   ||   ||   ||   ||   ||   
 Biudžeto eilutės numeris 08 03 02 || Įsipareigojimai || (1) || 159.641 || 171.785 || 184.350 || 197.350 || 210.794 ||   || 923.920 
 Mokėjimai || (2) || 100.131 || 125.934 || 152.733 || 162.535 || 196.821 || 185.766 || 923.920 
 Biudžeto eilutės numeris 10.03 || Įsipareigojimai || (1a) || 10.457 || 10.666 || 10.879 || 11.097 || 11.319 || 0 || 54.417 
 Mokėjimai || (2a) || 4.706 || 8.982 || 10.208 || 10.935 || 11.153 || 8.434 || 54.417 
 Administracinio pobūdžio asignavimai, finansuojami Euratomo programos rinkinio lėšomis[39] 08 01 05 10 01 05             || 27.027 || 27.568 || 28.119 || 28.681 || 29.255 || 0 || 140.650 
     137.252 ||   140.950 ||   144.753 ||   148.669 ||   152.696 ||   0 0 ||   724.320 
 Biudžeto eilutės numeris 08 01 05 / 10 01 05 ||   || (3) || 153.822 || 157.852 || 161.992 || 166.253 || 170.632 ||   || 810.551 
 IŠ VISO asignavimų Mokslinių tyrimų ir inovacijų GD / Tiesioginiai moksliniai tyrimai  || Įsipareigojimai || =1+1a +3 || 323.920 || 340.303 || 357.221 || 374.700 || 392.745 ||   || 1788.889 
 Mokėjimai || =2+2a+3 || 258.659 || 292.768 || 324.933 || 339.723 || 378.606 || 194.200 || 1788.889 
  IŠ VISO veiklos asignavimų || Įsipareigojimai || (4) || 170.098 || 182.451 || 195.229 || 208.447 || 222.113 ||   || 978.338 
 Mokėjimai || (5) || 104.837 || 134.916 || 162.941 || 173.470 || 207.974 || 194.200 || 978.338 
  IŠ VISO administracinio pobūdžio asignavimų, finansuojamų Euratomo programos rinkinio lėšomis || (6) || 153.822 || 157.852 || 161.992 || 166.253 || 170.632 ||   || 810.551 
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || =4+ 6 || 323.920 || 340.303 || 357.221 || 374.700 || 392.745 ||   || 1788.889 
 Mokėjimai || =5+ 6 || 258.659 || 292.768 || 324.933 || 339.723 || 378.606 || 194.200 || 1788.889 
Jei pasiūlymas (iniciatyva) daro poveikį
kelioms išlaidų kategorijoms:
  IŠ VISO veiklos asignavimų || Įsipareigojimai || (4) ||   ||   ||   ||   ||   ||   ||   
 Mokėjimai || (5) ||   ||   ||   ||   ||   ||   ||   
  IŠ VISO administracinio pobūdžio asignavimų, finansuojamų Euratomo programos rinkinio lėšomis || (6) ||   ||   ||   ||   ||   ||   ||   
 IŠ VISO asignavimų pagal daugiametės finansinės programos 1–4 IŠLAIDŲ KATEGORIJAS (Orientacinė suma) || Įsipareigojimai || =4+ 6 ||   ||   ||   ||   ||   ||   ||   
 Mokėjimai || =5+ 6 ||   ||   ||   ||   ||   ||   ||   
3.2.2.     Numatomas poveikis veiklos
asignavimams 
–      ¨  Pasiūlymui
(iniciatyvai) įgyvendinti veiklos asignavimai nenaudojami 
–      X  Pasiūlymui (iniciatyvai) įgyvendinti
veiklos asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || 2014 metai || 2015 metai || 2016 metai || 2017 metai || 2018 metai || IŠ VISO 
 REZULTATAI 
 Rezultato rūšis[40]   || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 
 1-8 KONKRETŪS TIKSLAI, susiję su netiesioginiais veiksmais[41] ||   ||   ||   ||   ||   ||   
 - Rezultatas – Euratomas. Branduolių sintezė || ** || ** || 100 || 108.073 || 100 || 116.201 || 100 || 124.612 || 100 || 133.312 || 100 || 142.309 || 500 || 624.507 
 - Rezultatas – Euratomas. Branduolių dalijimasis ||   ||   || 25 || 51.568 || 25 || 55.584 || 25 || 59.739 || 25 || 64.038 || 25 || 68.485 || 125 || 299.414 
 1-8 konkrečių tikslų, susijusių su netiesioginiais veiksmais, tarpinė suma ||   ||   ||   ||   ||   ||   
 1-5 KONKRETŪS TIKSLAI, susiję su tiesioginiais veiksmais[42] ||   ||   ||   ||   ||   ||   
 - Rezultatas – Euratomas. Tiesioginiai moksliniai tyrimai. JRC || *** || *** || 150 || 10.457 || 150 || 10.666 || 150 || 10.879 || 150 || 11.097 || 150 || 11.319 || 750 || 54.417 
 1-5 konkrečių tikslų, susijusių su tiesioginiais veiksmais, tarpinė suma || 150 || 10.457 || 150 || 10.666 || 150 || 10.879 || 150 || 11.097 || 150 || 11.319 || 750 || 54.417 
 IŠ VISO IŠLAIDŲ || 275 || 170.098 || 275 || 182.451 || 275 || 195.229 || 275 || 208.447 || 275 || 222.113 || 1,375 || 978.338 
(*)              numatomas rezultatų skaičius
(**)            Įprastinis mokslinių
tyrimų dotacijos rezultatas – atskaita, kurioje aprašomi faktai, išvados
ir rezultatai. 
(***)          Rezultato rūšis: Produktai
ir paslaugos ES politikos formuotojams. 
Vidutinės rezultato išlaidos: Kiekvieno rezultato išlaidos labai nevienodos.
Pavyzdžiui, įprastinis siektinas rezultatas (pvz., reguliari
pasėlių prognozės suvestinė) yra nepalyginamas su
didelės apimties ir galbūt brangaus tyrimo, per kurį galbūt
išleidus didelę kreditų sumą parengiamas tik vienas tyrimo
dokumentas, galutine ataskaita. Ir viena, ir kita yra labai svarbu ir naudinga,
tačiau yra skirtingų paskirčių. Nurodytos vidutinės
išlaidos yra tik matematinis veiksmas, kai biudžeto lėšos padalijamos iš
numatomo rezultatų skaičiaus.
3.2.3.     Numatomas poveikis
administracinio pobūdžio asignavimams
3.2.3.1.  Suvestinė 
–      ¨  Pasiūlymui
(iniciatyvai) įgyvendinti administraciniai asignavimai nenaudojami 
–      X  Pasiūlymui (iniciatyvai) įgyvendinti
administraciniai asignavimai naudojami taip:
mln. EUR (tūkstantųjų tikslumu)
   || 2014 metai || 2015 metai || 2016 metai || 2017 metai || 2018 metai || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   
 Žmogiškieji ištekliai ||   ||   ||   ||   ||   ||   
 Kitos administracinės išlaidos ||   ||   ||   ||   ||   ||   
 Daugiametės finansinės programos 5 IŠLAIDŲ KATEGORIJOS tarpinė suma ||   ||   ||   ||   ||   ||   
   || 2014 metai || 2015 metai || 2016 metai ||  2017 metai || 2018 metai 
 Neįtraukta į daugiametės finansinės programos 5 IŠLAIDŲ KATEGORIJĄ[43] || Netiesioginiai moksliniai tyrimai || Tiesioginiai moksliniai tyrimai || Netiesioginiai moksliniai tyrimai || Tiesioginiai moksliniai tyrimai || Netiesioginiai moksliniai tyrimai || Tiesioginiai moksliniai tyrimai || Netiesioginiai moksliniai tyrimai || Tiesioginiai moksliniai tyrimai || Netiesioginiai moksliniai tyrimai || Tiesioginiai moksliniai tyrimai 
 Žmogiškieji ištekliai || 20.020 || 72.803 || 20.421 || 75.211 || 20.828 || 77.701 || 21.245 || 80.274 || 21.671 || 82.934 
 Kitos administracinio pobūdžio išlaidos || 7.007 || 53.992 || 7.147 || 55.072 || 7.290 || 56.174 || 7.436 || 57.297 || 7.585 || 58.443 
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || 27.027 || 126.796 || 27.568 || 130.284 || 28.118 || 133.874 || 28.681 || 137.571 || 29.256 || 141.377 
 IŠ VISO* || 27.027 || 126.796 || 27.568 || 130.284 || 28.118 || 133.874 || 28.681 || 137.571 || 29.256 || 141.377 
* Šie skaičiai gali būti pakoreguoti
pritaikius numatytą veiklos perdavimo išorės vykdytojams
procedūrą. 
3.2.3.2.  Numatomi žmogiškųjų
išteklių poreikiai 
–     
¨  Pasiūlymui
(iniciatyvai) įgyvendinti žmogiškieji ištekliai nenaudojami 
–     
X  Pasiūlymui
(iniciatyvai) įgyvendinti žmogiškieji ištekliai naudojami taip:
Sąmatą nurodyti sveikaisiais
skaičiais (arba ne smulkiau nei dešimtųjų tikslumu)
   || 2014 metai || 2015 metai || 2016 metai || 2017 metai || 2018 metai 
 ||  Etatų plano pareigybės (pareigūnai ir laikinieji darbuotojai) 
 || X 01 01 01 (Komisijos būstinė ir atstovybės) ||   ||   ||   ||   ||   
 || xx 01 01 02 (Delegacijos) ||   ||   ||   ||   ||   
 || 08 01 05 01 (Netiesioginiai moksliniai tyrimai)* || 140 || 140 || 140 || 140 || 140 
 || 10 01 05 01 (Tiesioginiai moksliniai tyrimai) || 566 || 566 || 566 || 566 || 566 
 ||  Išorės personalas (visos darbo dienos ekvivalento vienetais (FTE))[44] 
 || XX 01 02 01 (CA, INT, SNE finansuojami iš bendrojo biudžeto) ||   ||   ||   ||   ||   
 || XX 01 02 02 (CA, INT, JED, LA ir SNE delegacijose) ||   ||   ||   ||   ||   
 || 08 01 04 40 [45] || - būstinėje[46] ||   ||   ||   ||   ||   
 ||   || - delegacijose - pareigūnai ir laikinieji darbuotojai - CA GFI-IV - SNE ||   ||   ||   ||   ||   
 || 08 01 05 02 (CA, INT, SNE - netiesioginiai moksliniai tyrimai)* || 35 || 35 || 35 || 35 || 35 
 || 10 01 05 02 (CA, INT, SNE - tiesioginiai moksliniai tyrimai) || 194 || 194 || 194 || 194 || 194 
 || Kitos biudžeto eilutės (nurodyti) ||   ||   ||   ||   ||   
 || IŠ VISO || 935 || 935 || 935 || 935 || 935 
XX yra
atitinkama politikos sritis arba biudžeto antraštinė dalis.
* Iš šių galutinių
skaičių atimtas pareigūnų, laikinųjų
darbuotojų ir išorės personalo, kurie vadovauja ITER projektui
būstinėje (Briuselyje), skaičius. Šie
personalo nariai nurodyti ITER projekto LFS papildomoje mokslinių
tyrimų programoje. 
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Užduotys, susijusios su Euratomo mokslinių tyrimų ir mokymo programos įgyvendinimu (tiesioginiai ir netiesioginiai veiksmai), ypač su branduolinių atliekų tvarkymu, branduoline sauga, branduolinės saugos priemonėmis ir saugumu. Jie taip pat vykdys veiksmus, reikalingus nutraukiant JRC Euratomo branduolinių objektų eksploataciją. 
 Išorės personalas 
3.2.4.     Suderinamumas su dabartine
daugiamete finansine programa 
–     
X Pasiūlymas (iniciatyva) atitinka
dabartinę daugiametę finansinę programą
–     
¨  Atsižvelgiant į
pasiūlymą (iniciatyvą), reikės pakeisti daugiametės
finansinės programos atitinkamos išlaidų kategorijos
programavimą
–      ¨  Įgyvendinant
pasiūlymą (iniciatyvą) būtina taikyti lankstumo
priemonę arba patikslinti daugiametę finansinę programą[47]
Netaikoma
3.2.5.     Trečiųjų
šalių įnašai 
–     
¨  Pasiūlyme (iniciatyvoje)
nenumatyta bendro su trečiosiomis šalimis finansavimo 
–     
X  Pasiūlyme
(iniciatyvoje) numatytas bendras finansavimas apskaičiuojamas taip:
Asignavimai mln. EUR (tūkstantųjų
tikslumu)
   || Metai 2014–2018 
 Nurodyti bendrą finansavimą teikiančią įstaigą || Su programa susijusios trečiosios šalys 
 IŠ VISO bendrai finansuojamų asignavimų* || Pm trečiųjų šalių įnašai bus įtraukti vėlesniame etape 
*
Trečiųjų šalių įnašai dar nenustatyti, jie bus
įtraukti vėlesniame etape.
3.3.        Numatomas poveikis
įplaukoms 
–     
¨  Pasiūlymas (iniciatyva)
neturi finansinio poveikio įplaukoms
–     
X  Pasiūlymas
(iniciatyva) turi finansinį poveikį:
–                   
¨         nuosaviems ištekliams 
–                   
X          įvairioms
įplaukoms
mln. EUR (tūkstantųjų tikslumu)
 Biudžeto įplaukų eilutė || Asignavimai, skirti einamųjų metų biudžetui || Pasiūlymo (iniciatyvos) poveikis[48]   
 2014–2018 m. 
   6011* punktas 6012* punktas 6013 punktas 6031** punktas   ||   ||   pm pm pm pm   
* Susitarimai dėl
Šveicarijos įnašo ir JET bendro fondo įnašo dar nesudaryti. Vyksta
diskusijos su Turkija dėl bendradarbiavimo branduolinių
mokslinių tyrimų srityje.
Įvairių
asignuotųjų įplaukų atveju nurodyti biudžeto išlaidų
eilutę (-es), kuriai (-oms) daromas poveikis.
08 04 01 Asignavimai iš trečiųjų šalių
(nepriklausančių Europos ekonominei erdvei) įnašų,
skirtų moksliniams tyrimams, technologijų plėtrai ir inovacijoms
10 03 02 Asignavimai iš trečiųjų šalių
(nepriklausančių Europos ekonominei erdvei) įnašų,
skirtų moksliniams tyrimams ir technologijų plėtrai
Nurodyti poveikio
įplaukoms apskaičiavimo metodą.
Tam
tikros asocijuotosios valstybės gali prisidėti prie papildomo
bendrosios programos finansavimo, pasirašydamos asociacijos susitarimus.
Dėl apskaičiavimo metodo bus susitarta šiuose asociacijos
susitarimuose ir šis metodas nebūtinai bus vienodas visuose susitarimuose.
Skaičiavimai daugiausia grindžiami asocijuotosios valstybės BVP
palyginimu su bendru valstybių narių BVP ir taikant šį
procentinį dydį visam biudžetui. 
[1]               Euratomo
sutarties 7 straipsnis.
[2]               COM(2011)
48.
[3]               OL
C , p. .
[4]               OL
C , p. .
[5]               OL L
[...]
[6]               2008
m. gruodžio 2 d. Tarybos išvados dėl  gebėjimų poreikio
branduolinėje srityje  (15406/08).
[7]               OL L358, 2006 12 16, p.62.
[8]               OL L 90, 2007 3 30.
[9]               COM(2010) 546 final, 2010 10 6. 
[10]             C(2005)
576 final, 2005 3 11.
[11]             INI/2010/2079. 
[12]             OL […].
[13]             OL L 400, 2006 12 30, p. 1.
[14]             OL L [...].
[15]             OL L 107, 1996 4 30, p. 12.
[16]             OL L 400, 2006 12 30, p. 60.
[17]             OL L 400, 2006 12 30, p. 404.
[18]             OL L 400, 2006 12 30, p. 434.
[19]             OL L [...].
[20]             OL L [...].
[21]             OL L [...].
[22]             OL L [...].
[23]             OL L [...].
[24]             OL L 177, 1984 7 4, p. 25.
[25]             Nepaskelbtas
Oficialiajame leidinyje.
[26]             OL
L 292, 1996 11 15, p. 2.
[27]             OL
L 172, 2009 7 2, p.18.
[28]             OL
L 199, 2011 7 19, p. 1.
[29]             VGV
– veikla grindžiamas valdymas, VGB – veikla grindžiamas biudžeto sudarymas.
[30]             Kaip
nurodyta Finansinio reglamento 49 straipsnio 6 dalies a arba b punkte.
[31]             Informacija
apie valdymo būdus ir nuorodos į Finansinį reglamentą
pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html
[32]             Kaip
nurodyta Finansinio reglamento 185 straipsnyje.
[33]             http://www.trust-researchers.eu/.
[34]             DA
– diferencijuotieji asignavimai / NDA – nediferencijuotieji asignavimai.
[35]             ELPA – Europos laisvosios prekybos asociacija. 
[36]             Šalių kandidačių ir, kai taikoma, Vakarų Balkanų
potencialių šalių kandidačių.
[37]             Techninė ir (arba) administracinė pagalba bei išlaidos ES
programų ir (arba) veiksmų įgyvendinimui remti (buvusios BA
eilutės), netiesioginiai moksliniai tyrimai, tiesioginiai moksliniai
tyrimai.
[38]             Techninė ir (arba) administracinė pagalba bei išlaidos ES
programų ir (arba) veiksmų įgyvendinimui remti (buvusios BA
eilutės), netiesioginiai moksliniai tyrimai, tiesioginiai moksliniai
tyrimai.
[39]             Techninė ir (arba) administracinė pagalba bei išlaidos ES
programų ir (arba) veiksmų įgyvendinimui remti (buvusios BA
eilutės), netiesioginiai moksliniai tyrimai, tiesioginiai moksliniai
tyrimai.
[40]             Rezultatai – tai būsimi produktai ir paslaugos (pvz., finansuota
studentų mainų, nutiesta kelių kilometrų ir kt.).
[41]             Kaip apibūdinta 1.4.2 skirsnyje „Konkretus (-ūs) tikslas
(-ai), susiję su netiesioginiais veiksmais“.
[42]             Kaip apibūdinta 1.4.2 skirsnyje „Konkretus (-ūs) tikslas
(-ai), susiję su tiesioginiais veiksmais“.
[43]             Techninė ir (arba) administracinė pagalba bei išlaidos ES
programų ir (arba) veiksmų įgyvendinimui remti (buvusios BA
eilutės), netiesioginiai moksliniai tyrimai, tiesioginiai moksliniai
tyrimai.
[44]             CA – sutartininkas („Contract Agent“); INT – per agentūrą įdarbintas darbuotojas
(„Intérimaire“); JED – jaunesnysis
delegacijos ekspertas („Jeune Expert en Délégation“); LA – vietinis darbuotojas („Local Agent“); SNE – deleguotasis nacionalinis ekspertas („Seconded National Expert“).

[45]             Neviršijant viršutinės ribos, nustatytos išorės personalui,
finansuojamam iš veiklos asignavimų (buvusių BA eilučių).
[46]             Būtina struktūriniams fondams, Europos žemės ūkio
fondui kaimo plėtrai (EŽŪFKP) ir Europos žuvininkystės fondui
(EŽF).
[47]             Žr. Tarpinstitucinio susitarimo 19 ir 24 punktus.
[48]             Tradiciniai nuosavi ištekliai (muitai, cukraus mokesčiai) turi
būti nurodomi grynosiomis sumomis, t. y. iš bendros sumos atskaičius
25 % surinkimo išlaidų.